Evropska šampionka na prijemu kod Janovića - Vijesti.me\nOSVAJAČICA ZLAZNE MEDALJE U DŽUDOU NA EVROPSKOM PRVENSTVU ZA MLAĐE SENIORE\nJovana Peković je osvajanjem ovog rezultata postala prva sportiskinja iz džudoa koja je stekla status perspektivnog sportiste i jednogodišnju stipendiju Ministarstva sporta i mladih, saopšteno je iz Ministarstva sporta i mladih Edit\nJovana Peković sa Janovićem\nVijesti online 12. novembar 2019, 10:53 ažurirano 12. novembar 2019, 17:27\nMinistar sporta i mladih Nikola Janović primio je danas Jovanu Peković, džudo reprezentativku, osvajačicu zlatne medalje na Evropskom prvenstvu za mlađe seniore koje je održano u Iževsku, u Rusiji, saopšteno je iz Miistarstva sporta i mladih.\nKako navode u saopštenju, Janović je istakao da mu je posebno drago što se crnogorski džudisti vraćaju na veliku scenu a upravo je Jovanin rezultat potvrda velikog potencijala u ovom sportu čijem napretku treba da budu posvećeni svi oni koji su zaduženi za razvoj džudoa u Crnoj Gori, te da im briga o talentima mora biti isključivi prioritet.\n„Drago mi je što danas imam priliku da ugostim Jovanu Peković koja je prva osvajačica zlatne medalje za Crnu Goru na evropskim prvenstvima u džudou. Džudo je jako značajan sport u Crnoj Gori o čemu svjedoči i njegova visoka pozicija u kategorizaciji sportova, zato me posebno raduje što konačno među perspektivnim sportistima i stipendistima Ministarstva sporta i mladih imamo i džudiste“ dodao je Janović, navodi se u saopštenju.\nJovana Peković je osvajanjem ovog rezultata postala prva sportiskinja iz džudoa koja je stekla status perspektivnog sportiste i jednogodišnju stipendiju Ministarstva sporta i mladih, saopšteno je iz Ministarstva sporta i mladih.\nEvropska šampionka je ovu priliku iskoristila da se zahvali ministru Janoviću na prijemu i istakla da je status perspektivnog sportiste i stipendija Ministarstva sporta i mladih svakako dodatan motiv da nastavi naporno da radi i svoju državu i dalje na najprestižnijim takmičenjima predstavlja na najbolji način, kao što je to bio slučaj u Iževsku, navodi se u saopštenju.\nSastanku su prisustvovali i predsjednik Judo saveza Crne Gore Andrija Čađenović, sportski direktor Srđan Mrvaljević i selektor Dragan Šćepanović, koji su se zahvalili Ministarstvu sporta i mladih na podršci i profesionalnoj saradnji koja je svakako doprinijela stvaranju preduslova za dinamičniji razvoj džudoa koji sada ima i konkretne rezultate, zaključuje se u saopštenju Ministarstva sporta i mladih.


Skot otkrio šta niko ne očekuje od Srbije - Sputnjik Srbija\n03:08 21 Jun 2021\nSkot otkrio šta niko ne očekuje od Srbije\n07:51 11.03.2018 (osveženo 15:06 11.03.2018) Preuzmite kraći link\nNije poznato šta sve u Srbiji po pitanju restitucije potražuju američki državljani, a ambasador Kajl Skot kaže da niko ne očekuje da odjednom bude vraćena sva imovina, ali da bi trebalo naći rešenje.\n„Srbija je primer ne samo za region, nego za Evropu što se toga tiče“, rekao je Skot za TV O2.\nDržava će vratiti imovinu, a crkva će plaćati porez\nU Agenciji za restituciju objašnjavaju da diskriminacija prema strancima ne postoji. Za sada, po pitanju restitucije, Srbija nije u problemu sa Amerikom, navela je ta televizija.\nAli pored dobre saradnje tu je i interes, objašnjava Skot i navodi da su brojni američki građani izgubili imovinu u periodu Holokausta ili komunizma.\n„To je ogromna suma. Ne očekujemo da Srbija odjednom vrati sve natrag, ali rešenje treba naći“, dodao je ambasador.\nU Agenciji za restituciju kažu da je procenjena vrednost ukupne imovine koja ne može da bude vraćena u naturi 13,6 milijardi evra. Nije jasno koliki je američki deo, ali jeste nešto drugo.\n„Srbija je specifična, jer ne pravimo diskriminaciju prema stranim građanima i ne dozvoljavamo restituciju samo onim građanima čije države ne vraćaju imovinu našim građanima i to je prirodno“, rekao je Strahinja Sekulić iz Agencije za restituciju.\nDo kraja godine naturalna i crkvena restitucija ulaze u završnu fazu, a do sada su vraćeni poslovni prostori, stanovi i zgrade širom Srbije površine blizu 450.000 metara kvadratnih.\nkomunizam, restitucija, Agencija za restituciju, Strahinja Sekulić, Kajl Skot, Srbija


Spahiu: Kosovo će dobiti vladu\nAnalitičar Nedžmedin Spahiu izjavio je danas da veruje da će Kosovo dobiti vladu sastavljenu od Samoopredeljenja i Demokratskog saveza Kosova, ali da ne može da precizira kada će sporazum biti postignut.\nSpahiu, u intervjuu za Kosovo Onlajn, objašnjava da do kašnjenja u formiranju kosovske vlade dolazi jer lider DSK Isa Mustafa želi da ostavi po strani potpredsednicu stranke Vjosu Osmani.\n- Mustafa je tražio MUP da bi izgubio MSP na koje je ciljala Vjosa Osmani, onda je ostavio Kurtiju da uzme predsednika parlamenta, da bi i sa tog mesta uklonio Vjosu Osmani i da bi zacementirao stav da DSK mora da ima predsednika države, jer sada kada dve ključne pozicije ima Samoopredeljenje onda je očito da predsednika mora imati DSK - smatra Spahiu.\nSpahiu, koji je direktor RTV Mitrovica i univerzitetski profesor, ističe da sada ima vremena za dogovor Mustafe i lidera Pokreta Samoopredeljenje Aljbina Kurtija, ako DSK dobije pola vlade i mesto predsednika Kosova.\nTRI SCENARIJA Sutra sednica kosovskog parlamenta na kojoj bi mogla da bude formirana Vlada, a evo šta to znači za SRBE\nGovoreći o prioritetima koje će imati buduća kosovska vlada, Spahiu veruje da će Kurti biti uspešan u borbi protiv korupcije, ali da sumnja da će biti uspešan kada je u pitanju spoljna politika.\n- Ono što sumnjam da će biti uspešno je spoljna politika, gde je takođe jedan prioritet dogovor sa Srbijom od čega zavisi razvoj, ne samo Kosova, nego celog regiona. To je ključan prioritet koji je važan za Kosovo, a koji ne mislim da Aljbin Kurti dovoljno razume - ocenio je Spahiu.\nPodseća da je lider Samoopredeljenja obećao da će voditi pregovore sa Srbijom i da je zainteresovan za dobrsusedske odnose, ali i upozorava da bi Kurti, ako se ne promeni, mogao da pogorša odnose sa Albanijom.\n- Što se tiče odnosa sa Albanijom mislim da će doći do pogoršanja odnosa, mada to sada izgleda paradoksalno jer kada bilo kojem Albancu na Kosovu kažete to on će vas čudno gledati i to je grom iz vedra neba. Ja sam uveren da ako Kurti ne promeni stav, koji ima danas, doći će do pogoršanja odnosa između Kosova i Albanije - naglasio je Spahiu.\nOn, takođe, smatra da Kosovo mora da ima dobre odnose sa susedima i da je za to veoma važan mini Šengen.\n- Kosovo ne treba da dozvoli da svi njeni susedi budu za stolom a Priština izvan toga jer za jednu malu državu koja nema izlazak na more, opstanak znači dobri odnosi sa susedima - rekao je Spahiu, osvrćući se na regionalnu inicijativu "mini-Šengen".\n- To što je Kosovo imalo dobre odnose sa Crnom Gorom, Albanijom i Makedonijom omogućilo je da Kosovo bude ono što jeste sada. Ne bi se moglo da nije bilo Đukanovićevog stava 1999. godine, da nije bilo stave makedonske vlade, ne bi došlo ni do NATO intervencije, ne bi Kosovo moglo opstati - smatra Spahiu.\n"Koha": Nema napretka u razgovorima o kosovskoj vladi, DSK ne odsustaje od svog starog zahteva\nMustafa: "Pokušavamo da postignemo sporazum sa Kurtijem oko formiranja vlade"\nZamislite, kaže on, da susedi zatvore granice prema Kosovu, "onda Kosovo nema ni so gde da kupi", što je ekstremna situacija, ali pokazuje koliko je važno imati dobrosusedske odnose.\nTo što je Kosovo reagovalo na takav način, mislim da je to detinjasto, infaltilan stav kosovske političke klase, kosovskih medija i društva u celini, da se ravnodušno ponašaju prema inicijativi. Za Kosovo i za sve zemlje regiona "mini-Šengen" je put prilbližavanja EU.\n- Ako je i Crna Gora tu onda za Kosovo nema preračunavanja, mora dati saglasnost, a ne da proces posmatra sa strane - istakao je Spahiu.\nPovodom početka suđenja za ubistvo lidera Građanske inicijative SDP Olivera Ivanovića, Spahiu je izrazio sumnju da će kosovske institucije rasvetliti taj slučaj “sve dok je u Srbiji na vlasti ovaj režim”.\n- Nisam sklon mišljenju da su kosovske institucije sposobne da rasvetle ubistvo bez pomoći iz Beograda, a izgleda da u ovom slučaju pomoći iz Beograda neće biti. Dobro je što je počelo suđenje i što postoji neka optužnica, ali nisam najsigurniji da će doći do rasvetljavanja ubistva Olivera Ivanovića - zaključio je Spahiu.\nPredsednica Vlade Ana Brnabić ocenila je večeras da je današnja video konferencija sa austrijskim kancelarom Sebastijanom Kurcom, evropskim komesarom za proširenje Oliverom Verhejem i njenim kolegama iz regiona, bio nadrealan.\nLider Srpske napredne stranke (SNS) i predsednik Srbije Aleksandar Vučić otkazao je sve predizborne skupove koje su naprednjaci planirali do 1. aprila, potvrđeno je "Blicu".


Vulin: Vojska Srbije odmaralište Letenka prilagodila potrebama trenutne krize | INFO 24\nPrihvatni centar Letenka na Fruškoj Gori namenjen je za smeštaj državljana Srbije koji dolaze van granica naše zemlje, gde će moći da provedu propisani karantinski period.\nMinistar odbrane Aleksandar Vulin sa predsednikom Pokrajinske vlade Igorom Mirovićem i Pokrajinskim sekretarom za zdravstvo Zoranom Gojkovićem obišli su Prihvatni centar Letenka na Fruškoj Gori.\n– Ovde će svi oni koji dolaze van granica naše zemlje moći da provedu određen karantinski period i vreme za koje ćemo voditi računa o njihovom stanju, proveriti da li su na bilo koji način zaraženi i pružiti im i prvu medicinsku pomoć. Ovde je obezbeđena medicinska zaštita 24 časa, odgovarajući smeštajni kapaciteti, tri obroka dnevno, i sve ono što je potrebno da bi proces dijagnostikovanja ali i lečenja mogao nesmetano da se odvija – naglasio je ministar Vulin.\n– Vojska Srbije ispunjava sva naređenja svog vrhovnog komandanta, kao i kriznog štaba Vlade Republike Srbije i shodno tome, ona preuzima svu odgovornost u ovim teškim vremenima i vremenima vanrednog stanja – zaključio je ministar Vulin.\nMinistarstvo odbrane i Vojska Srbije su za veoma kratko vreme, uz našu delimičnu pomoć, osposobili ovaj objekat i na ovaj način pokazujemo sposobnost da i ovaj deo posla koji zajednički radimo na osnovu smernica koje dobijamo od Kriznog štaba, Vlade Republike Srbije i predsednika Republike uradimo u kratkom roku – naglasio je Mirović, dodajući da će u narednom periodu biti još zajedničkih zahteva i zahvata, a Letenka će, kako je najavio, od sutra biti spremna za prijem lica.\n– Jedinice Prve brigade u saradnji sa drugim državnim organima, koristeći sve raspoložive resurse, izvršile su pripremanje ovog objekta i na raspolaganje stavili smeštajne kapacitete, ishranu i celodnevnu lekarsku pomoć – naglasio je major Bojanić, dodajući da je jedinica zadejstvovana u Centru spremna da izvršava i druge zadatke u skladu sa naređenjima pretpostavljene komande.\nINFO 24 / Tanjug / Foto: Ministarstvo odbrane\nBrojevi telefona za podnošenje prijave zbog nepoštovanja odgovarajućih odluka i uredbi koje je Vlada Republike Srbije donela\nNajveći procenat pozitivnih na koronavirus stiže iz četiri sredine, Beograda, Ćuprije, Čačka i Valjeva, izjavio je večeras na konferenciji za novinare predsednik Srbije Aleksandar Vučić. Vučić je posle sastanka republičkog…


Izvor: Radio 021, 17.Okt.2018, 16:19\nTridesetak muškaraca zaposlenih u niškim javnim preduzećima, o trošku građana, otputovalo je krajem septembra na trodnevnu "ekskurziju" u ruski grad Belogorod da bi pronašli partnerke.\nPortal Južne vesti piše da su organizatori ove delegacije kojom su diskriminisane Nišlije koje ne rade u javnom sektoru, jer nije bilo nikakvog konkursa za ovaj "ljubavni put", bile Opština Medijana i Inicijativa "Iks" iz Niša.\nNa daleki put autobusom, stazama potencijalne bračne >> Pročitaj celu vest na sajtu Radio 021 << sreće krenuli su 2. oktobra neoženjeni službenici i radnici. Među njima, prema informacijama organizatora, bili su i oni koji rade u Studentskom kulturnom centru Niš, niškoj Policijskoj upravi, kao i u Javnom komunalnom preduzeću "Tržnica", a otputovao je i rukovodilac Javne higijene JKP "Mediana" Ljubiša Janković.\nDirektor "Mediane" Dragoslav Pavlović kaže za Južne vesti da mu je ovo preduzeće platilo 18.000 dinara za putovanje.\nI "Tržnica" je “častila” trojicu zaposlenih da u Belogorodu, niškom gradu pobratimu, pronađu "srodnu dušu". To je, kako kaže direktor ovog preduzeća Goran Đorđević, Nišlije koštalo nešto više od 57.000 dinara. Đorđević kaže da su pare uplaćivane preko sidnikata, iz dela budžeta ovog preduzeća koji se odnosi na sport i rekreaciju.\n- Kada nam je stigao zahtev od Opštine Medijane i Eparhije niške smatrao sam da je to humana stvar. Mi imamo sredstva na pozicijama koje se zovu sportske i rekreativne stvari, tako da smo to povukli, pa je troje ljudi, koji bi možda išli na sportske igre, išlo u Rusiju, koju možda u životu ne bi videli - navodi Đorđević.\n- U Belgorod jesu išla dva čoveka koji su zastupali interese SKC-a. Jedan je oženjen, a drugi neoženjen, sa ciljem uspostavljanja saradnje sa njihovim Univerzitetom. Imaćemo čast da ugostimo folklorni ansambl iz Belgoroda na festivalu folklora 2019 - rekla je Petkovićeva.\nDirektor "Tržnice" Goran Đorđević kaže da je put plaćen Turističkoj organizaciji "Globus bus" iz Niša, a ovo trodnevno ljubavno putovanje pratila je i ekipa RTS-a.\nIza organizacije, kako kažu izvori Južnih vesti, što potvrđuju i učesnici, stoji Eparhija niška, Inicijativa za komunikaciju i saradnju “Iks” i članica jedne skupštinske komisije u Opštini Medijana, koja je ujedno i članica Incijative "Iks", Mirjana Todorović (SPS).\nTodorovićeva kaže da je na put krenulo njih 48, od čega je troje putnika bilo iz RTS-a. Pet žena krenulo je da obilazi crkve, desetak putnika bilo je u zvaničnoj delegaciji, dok su ostali u Belgorod pošli u potragu za partnerkom. Međutim, zašto je neženje birala iz redova zaposlenih u javnim preduzećima i zašto nije bilo javnog poziva za one koji nisu u javnom sektoru, a koji su na ovaj način diskriminisani, Todorovićeva nije želela da odgovori.\nŠta su još Južne vesti saznali o ovom putovanju u Rusiju pročitajte u tekstu na ovom LINKU.\nDanas: Neženje iz javnih preduzeća o trošku Nišlija tražile ljubav u Rusiji\nVesti-online.com: Neženje iz javnih preduzeća o trošku Nišlija tražile ljubav u Rusiji\nBlic: LJUBAVNO PUTOVANJE IZ DRŽAVNE KASE Muškarci iz javnih preduzeća o trošku građana TRAŽE ŽENE U RUSIJI\nOkRadio.rs: "Ljubavno" putovanje u Rusiju iz DRŽAVNE KASE\n21:19: ZVEZDA GUBI OD MAKABIJA NA POLUVREMENU: Delije kipte od besa na T...\n21:17: Prva samostalna izložba austrijskog umetnika Paula Landauera\n21:17: Ministarstvo odbrane: Netačne tvrdnje da je Vulin smenio oficira...\n21:16: "ŠALJE RUŽNU SLIKU NEOBAVEŠTENOG POLITIČARA" Pandurevićeva t...


Beograd -- Piloti "Jat ervejza " nastavljaju generalni štrajk i ni jedan avion nacionalne avikompanije ni danas neće poleteti. Predsednik Štrajkačkog odbora Ljupčo Nikodinovski, kaže da avioni i u nedelju stoje jer nisu ispunjeni zahtevi štrajkača i dodaje da piloti ne mogu da lete i zbog stresa ...\nBeograd -- Od četvrtka u ponoć nije poleteo nijedan avion "Jat ervejza" jer su piloti te kompanije stupili u generalni štrajk. Svi domaći i međunarodni letovi su obustavljeni, a Vlada Srbije nije ispunila zahtev pilota za isplatu zarada i deviznih dnevnica za novembar i decembar 2004.\nOd ponoći nijedan avion 'Jat ervejza' neće poleteti iz Beograda pošto su piloti stupili u generalni štrajk. Jedino će avioni koji su juče u toku dana odleteli iz Beograda moći da se vrate, a međunarodni i domaći letovi biće potpuno obustavljeni.\nPiloti 'Jat ervejza' očekuju da će na današnjoj sednici Vlade biti doneta konačna odluka o smeni rukovodstva i postavljanju prinudne uprave u njihovo preduzeće. Oni će danas od osam do devet časova održati štrajk upozorenja, a zakonsku obustavu rada počeće da sprovode ukoliko Vlada ne donese odluku ...\nOd petka se letovi JAT-a obustavljaju\nBeograd -- Od ponoći piloti JAT-a stupaju u generalni štrajk, najavili su iz Sindikata pilota JAT-a. Naš zaključak je da sada piloti, bez plate dva meseca, nisu u mogućnosti da bezbedno obave letove, tako da će od četvrtka u ponoć svi letovi biti zaustavljeni, a avioni, koji se nalaze u ...\nPočinje štrajk pilota\nČlanovi Sindikata pilota 'Jat ervejza' najavili su da će sutra od osam do devet časova ujutru održati štrajk upozorenja i da u tom periodu nijedan avion neće poleteti. Već sledećeg dana moguć je i početak zakonskog štrajka, pri kome će nastati redukcije samo na domaćim linijama, dok će se ...\nPiloti najavili štajk upozorenja\nBeograd -- Piloti "JAT ervejza" najavili su za četvrtak jednočasovan štrajk upozorenja. Piloti nisu zadovoljni reakcijom Vlade Srbije na njihove zahteve da reši probleme u toj avio-kompaniji. Sva poletanja aviona JAT-a biće obustavljena od 8:00 do 9:00, saopštava zajednički štrajkački odbor oba ...\nI stjuardese u štrajku?\nStjuardese i stjuarti 'Jat ervejza' najavili su štrajk, u koji će stupiti oko 20. januara, iako će to biti protiv zakona. Oni su naglasili da će štrajkovati nezavisno od pilota, koji će štrajk početi 14. januara, jer Vlada nije odgovorila na njihove zahteve o rešavanju problema u nacionalnoj ...


EPCG KONCESIJA ZA KORIŠĆENJE AKUMULACIJE OTILOVIĆI - MontEnergija\nHome\tObnovljivi izvori energijeHidroenergija\tEPCG KONCESIJA ZA KORIŠĆENJE AKUMULACIJE OTILOVIĆI\nby korisnik1 18/11/2021\nNavodi se da je Vlada usvojila Informaciju o sprovedenim aktivnostima u cilju davanja koncesije za korišćenje vode iz akumulacije Otilovići kroz izgradnju mHE i Koncesioni akt za davanje koncesije za korišćenje vode iz te akumulacije za izgradnju mHE, sa prilozima.\n“Naknada iznositi 6,5 odsto od ostvarene godišnje proizvodnje mHE, ili pet odsto planirane proizvodnje iz tehničko-tehnološkog rješenja, zavisno koji je od ta dva iznosa bude veći u datoj godini“, kaže se u saopštenju.\nU Informaciji se navodi da su do sada izgrađena 34 nova objekta za proizvodnju električne energije i to 32 mHE i dvije vjetroelektrane (VE) – Krnovo i Možura.\n“U ovom mandatu, usljed nepoštovanja obaveza predviđenih ugovorom, Vlada je jednostrano raskinula devet ugovora o koncesiji, dok je zaključen jedan sporazum o raskidu ugovora“, navodi se u saopštenju.\n“Ministarstvo kapitalnih investicija prati realizaciju rokova i obaveza iz zaključenih ugovora koji su u direktnoj vezi sa odlukama drugih nadležnih organa”, naveli su iz Vlade.\n“Projekti revitalizacije srednjenaponske i niskonaponske distributivne mreže predstavljaju najvažnije investicione projekte u elektrodistributivnom sistemu države i imaju za cilj obezbjeđivanje propisanog kvaliteta napajanja za seoska područja i stvaranje preduslova za privredni rast na tim područjima“, navodi se u saopštenju.\nCrna Gora posvećena ulaganju u čiste izvore...


Grupacija Al Shiddi organizira obuku po najvećim svjetskim standardima\nFirma SRE Investment d.o.o. koja je dio grupacije Al Shiddi organizator je treninga iz oblasti nekretnina, a koji će u narednom periodu biti održani u Sarajevu.\nNaime, u SRE Investmentu trenutno je raspisan konkurs za menadžera i direktora prodaje te marketing menadžera, a svi zainteresirani za ove radne pozicije mogu se prijaviti do 15. januara 2017. godine. Budući uposlenici proći će vrhunske treninge firme 3BRD Consulting. Edukacije po najvećim svjetskim standardima ponudit će sasvim novo iskustvo i dodatno usavršavanje polaznicima, a treninzima prisustvovati mogu svi koji se bave prodajom nekretnina ili imaju ambicije ka obavljanju ovog posla.\nGrupacija Al Shiddi kontinuirano vrši edukacije svojih uposlenika što se pokazalo kao dobra praksa u radu ali i utjecalo na poboljšanje usluge prema krajnjim korisnicima. Obuka iz ove oblasti dodatno će uticati na razvoj tržišta nekretnina u Bosni i Hercegovini te će podići stepen kvalitete prodajnih usluga.\nNovi uposlenici imat će priliku raditi na prodaji nekretnina Poljine Hills, ali i svim narednim projektima vezanim za nekretnine, a koje će realizirati Grupacija Al Shiddi.


Skot: SAD žele da Kosovo ukine takse\nIzvor: Radio Televizija Vojvodine, 14.Sep.2019, 22:28\nNaša poruka je jasna: SAD žele da Kosovo ukine takse kako bi se dijalog sa Beogradom ponovo pokrenuo, izjavio je odlazeći ambasador SAD Kajl Skot u intervjuu za Kurir.\nKomentarišući medijske navode o tome da je nemoguće da svetska sila poput SAD nije mogla na nađe način da primora kosovsku vlast da ukine takse, Skot kaže da tako govore oni koji ne mogu da prihvate da je >> Pročitaj celu vest na sajtu Radio Televizija Vojvodine << Kosovo nezavisna i suverena zemlja.\nPodsetio je da su američke investicije dostigle su četiri milijarde dolara, da je zahvaljujući tome otvoreno gotovo 20.000 radnih mesta.\n"Poneću odavde pozitivne utiske i sećanja na lep, ali i intenzivan deo mog života koji sam proveo u Srbiji. Teški i negativni utisci su deo mog posla, pa se na njih ne treba posebno osvrtati", zaključio je Kajl Skot u intervjuu za Kurir.\nBlic: Skat: SAD žele da Kosovo ukine takse\nNezavisne Novine: Skot: Poruka jasna, SAD žele da Kosovo ukine takse\nNaša poruka je jasna: SAD žele da Kosovo ukine takse kako bi se dijalog sa BG ponovo pokrenuo, izjavio je odlazeći ambasador SAD Kajl Skot...Komentarišući medijske navode o tome da je nemoguće da svetska sila poput SAD nije mogla na nađe način da primora kosovsku vlast da ukine takse, Skot kaže...\nIzvor: Vostok.rs, 15.Sep.2019, 11:05\nNaša poruka je jasna: SAD žele da Kosovo ukine takse kako bi se dijalog sa Beogradom ponovo pokrenuo, izjavio je odlazeći ambasador SAD Kajl Skot u intervjuu za Kurir. Komentarišući medijske navode o tome da je nemoguće da svetska sila poput SAD nije mogla na nađe način da primora vlast u...


Evropska unija, Fridom haus: Da li izveštaji EU i SAD o stanju u Srbiji zaista mogu nešto da promene - BBC News na srpskom - Dnevni list Danas\nPočetna » BBC News na srpskom » Evropska unija, Fridom haus: Da li izveštaji EU i SAD o stanju u Srbiji zaista mogu nešto da promene\n3Piše: BBC News na srpskom 15. aprila 2021. 10.04\nOzbiljna zabrinutost zbog političkog uticaja na pravosuđe, pretnji, uznemiravanja i nasilja nad novinarima, umereni napredak u borbi protiv korupcije, zahtev za istragama o aferama Jovanjica i Krušik, kao i slučaju braće Bitići.\nSve to deo je nedavnih izveštaja Evropske komisije, Evropskog parlamenta i američkog Stejt departmenta, koji poslednjih godina sve više ukazuju na pogoršanje stanja u Srbiji.\n„Ti izveštaji su veoma važni jer prate napredak zemalja u različitim oblastima i služe kao odlična osnova za ono što je postignuto i šta tek treba poboljšati“, kaže za BBC Tanja Fajon, poslanica Evropskog parlamenta.\nJadranka Joksimović, ministarka za evrointegracije u Vladi Srbije, kaže za BBC da su izveštaji Evropske komisije „najčešće dobar putokaz za ubrzanje pregovaračkog procesa“.\n„Evropska unija je spoljnopolitički prioritet Vlade Srbije i zbog toga se preporuke i ocene stanja zadržane u izveštajima uzimaju u obzir s posebnom pažnjom“, navodi ona.\nKrajem marta, u Srbiju su stigla dva izveštaja o napretku Srbije.\nPrvo je u Evropskom parlamentu usvojen izveštaj u kojem se od Beograda, između ostalog, traže reforme u pravosuđu, kao i efikasnija borba protiv korupcije i organizovanog kriminala, a posebno su istaknuti slučajevi Krušik, Jovanjica i Telekom Srbija.\nNekoliko dana kasnije, stigao je i izveštaj američkog Stejt departmenta, u kojem se navodi da su 2020. u Srbiji i Crnoj Gori obeležili brojni izazovi iz oblasti ljudskih prava.\nDa li izveštaji donose neke promene?\nKada se govori o efektima izveštaja, važno je videti i – ko ih čita.\n„Izveštaj kao izveštaj ne može ništa da promeni, stanje na terenu zavisi isključivo od onoga ko vodi politiku, a to su Vlada Srbije i politički lideri“, kaže Đorđe Majstorović iz Centra za evropsku politiku.\nNa njima je, navodi, da pažljivo pročitaju i analiziraju ono što je napisano, uvide gde su prostori za unapređenje i šta su razlozi što se te preporuke ne sprovode.\n„Brzina kojom će Srbija postati zemlja članica Evropske unije zavisi od njene posvećenosti i volje da otvori nova poglavlja i ubrza reforme“, kaže Fajon.\nOna dodaje da je napredak posebno potreban u oblastima „sudstva, slobode izražavanja i borbe protiv korupcije“.\nSlobodan Samardžić, profesor Fakulteta političkih nauka, objašnjava da izveštaji koji stižu iz Evropske unije nisu obavezujući, ali da nekih efekata ima.\n„To se vidi po reakcijama (predsednika Srbije Aleksandra) Vučića i ministara – osetili su se veoma ugroženi“, navodi Samardžić.\nAna Brnabić, predsednica Vlade Srbije, izjavila je da delovi izveštaja Evropske komisije spadaju „u domen zabave„, a prema Briselu je kritičan bio i Vučić.\n„Vi mislite da lažima neko može da ostvaruje politički profit? Ne može. Makar bio i iz Evropskog parlamenta, potpuno je svejedno“, izjavio je Vučić.\nMinistarka Joksimović ističe da se sve preporuke Evropske komisije uzimaju u obzir pri usaglašavanju sa pravnim tekovinama Evropske unije.\nOna tu navodi i primer pregovaračkog poglavlja 8 – Politika konkurencije – u kojem je Srbija u izveštajima tri godine (2016, 2018. i 2019. godine) imala ocenu da „nije ostvaren nikakav napredak u pogledu usklađenosti zakonodavstva i primene pravila o državnoj pomoći“.\nOnda je, ističe Joksimović, Srbija „intenzivirala aktivnosti“ i 2019. usvojen je Zakon o kontroli državne pomoći.\nZbog toga je, dodaje, u izveštaju za 2020. ocenjeno da je Srbija „ostvarila dobar napredak u usklađivanju propisa“.\n„Kada je reč o kašnjenjima u usvajanju nekih od preporuka iz izveštaja Evropske komisije, nadležne institucije sve te nalaze uzimaju u obzir pri planiranju narednih koraka u pristupnom procesu“, navodi Joksimović.\nMeđutim, u poslednje vreme došlo je i do zastoja u pregovorima Srbije i Evropske unije.\nSrbija 2020. prvi put nije otvorila nijedno pregovaračko poglavlje, a zatvorila je samo dva od ukupno 35.\nVedran Džihić, viši analitičar na Austrijskom institutu za međunarodnu politiku, kao jedan od ključnih problema zastoja u pregovorima ističe to što „nema kredibilne i jasne evropske perspektive“ prema Zapadnom Balkanu.\n„Taj proces je mrtav čovek koji hoda“, kaže, dodajući da „većina članica ili uopšte ne razmišlja o proširenju Evropske unije, ili im je svejedno“.\n„Niti se Brisel nešto napinje, niti ga to interesuje, to je 62. rupa na njihovoj agendi, a političke garniture u Srbiji, pa i u BiH, naravno da ne pokazuju nikakav interes da bilo šta važno učine po tom pitanju“, navodi.\nU tom kontekstu, smatra Džihić, izveštaji ne mogu da promene „stanje koje je već mizerno“, ali ističe da „signali koji dolaze iz Brisela i Vašingtona nisu slučajni“.\n„Nema više, što bi u Bosni rekli, podrške na veresiju.\n„U tom izveštaju je izlistano sve što treba, čime je Vučiću poslata jasna poruka: ‘Mi znamo i pratimo sve šta se zbiva'“, dodaje Džihić.\nKoji sve izveštaji stižu u Srbiju i na koji način?\nMajstorović ističe da je za Srbiju najznačajniji godišnji izveštaj Evropske komisije.\n„On se publikuje jednom godišnje, obično u jesen, i njime se daje pregled stanja reformi u zemlji“, navodi on.\nPoslednjih izveštaj Evropske komisije objavljen je u oktobru 2020. godine.\nMajstorović dodaje da su za proces pristupnih pregovora Uniji veoma važni i „non pejper“ izveštaji o vladavini prava.\nOni se, objašnjava, bave pitanjima reformi u poglavljima 23 (pravosuđe i osnovna prava) i 24 (pitanja pravde, slobode i bezbednosti).\nSledeći takav izveštaj trebalo bi da bude objavljen početkom maja.\nNekoliko meseci posle izveštaja Evropske komisije – takođe jednom godišnje – stiže i izveštaj Evropskog parlamenta.\n„Evroposlanici njime daju mišljenje kako Srbija napreduje u procesu evrointegracija“, navodi Majstorović.\nSlučaj Bitići – 20 godina „kamena spoticanja“ između Srbije i SAD\nSvi ti izveštaji se, kaže, pripremaju iz brojnih izvora.\n„Prilozi za izveštaje se prikupljaju od organizacija civilnog društva, zemalja regiona, međunarodnih organizacija, članica EU, ljudi koji rade u delegacijama Evropske komisije, kao i iz institucija države Srbije“, kaže Majstorović.\nPojedine članice Unije u Srbiji imaju regionalne centre za praćenje reforme vladavine prava i njihovi izveštaji imaju veliki uticaj na „ton i sadržaj“, dodaje.\nKako kaže, od suštinskog značaja je da ti izveštaji „nisu ničija ni zla namera, ni zla volja“.\n„Radi se o hiljadama, hiljadama i hiljadama stranica raznih izveštaja i ljudima u Briselu koji vredno sede, rade, analiziraju i na kraju ih pretoče u dokumente“, navodi.\nŠta izveštaji mogu da urade?\nDa pozovu, apeluju na promene i učestvuju u drugim političkim porukama, kažu sagovornici BBC-ja.\nIako Evropski parlament ne donosi obavezujuće akte, niti ima mogućnost odlučivanja, njegov izveštaj je daleko od beznačajnog, smatra profesor Samardžić.\nKako navodi, njime su „najveći problemi i afere u Srbiji podignuti na nivo poznavanja evropske javnosti“.\n„Vlast najviše nervira eksplicitan jezik izveštaja, gde se navode konkretni primeri korupcije i veza sa kriminalnim strukturama… To se sve sada pročulo“, navodi dugogodišnji funkcioner danas opozicione Demokratske stranke Srbije, danas lider Državotvornog pokreta.\nMali, ali važan detalj, smatra Džihić, jeste da Evropska narodna partija, gde je vladajuća Srpska napredna stranka pridružena članica, nije uspela da lobiranjem ublaži izveštaj Evropskog parlamenta.\n„To upućuje na to da se stvari menjaju i da je došlo do promena konstelacija u Evropi, čime se sužava manevarski prostor predsednika Vučića“, kaže Džihić.\n„Suptilna poruka izveštaja je da u budućnosti neće biti popusta – a ranije se na neke stvari žmurilo na jedno, ponekad i na dva oka – i zbog toga je izveštaj značajan u širem političkom smislu“, navodi.\nDakle, izveštaji pokazuju odakle duvaju kakvi vetrovi?\n„Sve upućuje na to da onih starih vetrova iz Brisela i Berlina od 2015. godine više neće biti – more će biti mnogo nemirnije, a talasi puno veći“, kaže Džihić.\nProteklih godina političko more bilo je i te kako nemirno u Crnoj Gori i Severnoj Makedoniji, gde je došlo do promena vlasti.\nMajstorović ističe da su, na primer, brojni izveštaji Evropske unije govorili o manjku demokratije u Makedoniji tokom vladavine VMRO-DPMNE Nikole Gruevskog.\n„Ali do promene je došlo tek posle smene vlasti, što se ne dešava zbog izveštaja, već demokratskom voljom građana“, dodaje.\nU tom smislu, kaže, izveštaji Evropske unije „mogu da utiču na mobilizaciju birača i artikulaciju javnih interesa“.\nNa vanrednim parlamentarnim izborima u Makedoniji 2016 godine, pobedila je SDSM Zorana Zaeva, koji je kasnije postao i novi premijer.\nDžihić smatra da izveštaji teoretski mogu dovesti do situacije da „Zapad u jednom momentu odustane od polaganja karata isključivo na Vučića“.\n„Možda se desi u nekoj perspektivi ono što se desilo Gruevskom, koji je bio čovek Zapada, ali je onda postao autoritarniji, sloboda medija i vladavina prava su postali sve ugroženiji, a VMRO-DPMNE je radio šta je hteo, kao SNS sada“, kaže.\nKo još izveštava o stanju u Srbiji?\nIzveštaji EP, EK i Stejt departmenta nisu jedini u poslednje vreme kritikovali stanje u Srbiji.\nSa pandemijom korona virusa, u Srbiji je porastao i uticaj Srpske napredne stranke na politička prava i građanske slobode, tvrdi se u najnovijem izveštaju organizacije za ljudska prava i promovisanje demokratije u svetu „Fridom Haus“.\nObradom podataka utvrđeno je da je Srbija „delimično slobodna“ država.\nU kategoriji političkih prava, Srbija je dobila 22 od ukupno 40 bodova, a u kategoriji građanskih sloboda 42 od ukupnih 60.\nU martu je objavljen novi izveštaj o stanju demokratije švedskog V Dem Instituta, prema kojem se Srbija nalazi u grupi država sa najvećim demokratskim padom u poslednjih deset godina.\nPrema tom izveštaju, Srbija je klasifikovana u kategoriju izbornog autoritarizma.\nU februaru je objavljen i Indeks demokratije za 2020. godinu, britanskog lista „Ekonomist“.\nOni navode da se Srbija nalazi u kategoriji „nepotpunih demokratija“.\nNaslednica Hašima Tačija već je bila vršiteljka dužnosti predsednice.\nTanja Fajon nema dilemu.\n„Mnogo puta sam do ponovila da je stav Evropske unije veoma jasan – zemljama Zapadnog Balkana je mesto u EU, a posvećena sam tome da se to dogodi što pre“, navodi.\nMinistarka Joksimović je spremna na „razgovore sa evropskim partnerima, kako bi se pružila dodatna objašnjenja i usaglasili stavovi u pregovaračkom procesu“.\nMeđutim, ona smatra da na uspešan završetak u pregovorima ne utiču samo sprovedene reforme, već i „druge okolnosti iz šireg političkog konteksta“.\n„Strah od ponavljanja grešaka iz ranijih proširenja, bio opravdan ili ne, kreirao je javno mnjenje u državama članicama i posredno uticao na dinamiku pregovaračkog procesa“, navodi.\nSve to je, dodaje, dovelo do formalizacije i usložnjavanja pregovora.\nPredsednik Vučić je u međuvremenu vanredne parlamentarne izbore najavio za proleće 2022. godine kojima treba da prethodi međustranački dijalog o uslovima za te izbore.\n„Time želimo da osiguramo poštene, slobodne i demokratske uslove – cilj je postavljen, sada samo treba da delujemo i ispunimo obećanja i obaveze“, kaže Fajon.\nSamardžić smatra da je Evropska unija „na klackalici između podrške Vučiću zbog rešavanja pitanja Kosova i podrške demokratskim snagama, zato što su načelno protiv autokratije“.\n„Tu se oni klackaju i pitanje je koja će strana da prevagne“, navodi.\nDžihić kaže da će se za pomake o pitanju Kosova čekati izbori 2022. godine, a da će u međuvremenu pritisak iz Sjedinjenih Država nastaviti da raste.\nPredsednik Srbije nedavno je dobio i dosta pozitivnih reakcija na Zapadu zbog vakcinacije ljudi iz čitavog regiona u Srbiji, dodaje Džihić, ali to dugoročno ne menja situaciju.\n„Imajući sve u vidu, čini mi se da Vučić ima dosta razloga da bude prilično nervozan, a poslednji koraci upućuju da, što je nervozniji, to više zateže na unutrašnjem planu“, navodi.\nIzveštaji će za to vreme nastaviti da stižu, a Majstorović smatra da će se u budućnosti od političkih lidera tražiti veća posvećenost i da „nedvosmisleno kažu da je članstvo u EU njihov izbor – da ne postoji ni plan B, ni plan C“.\nTime, kaže, oni više neće moći da se skrivaju iza velikih tema i da zbog toga ne sprovode reforme.\n„Kakav ćemo vazduh disati i kakvu ćemo vodu piti ne zavisi od pregovora sa Prištinom, već isključivo od političke rešenosti da se vlast izbori sa brojnim primerima korupcije i zloupotreba“, zaključuje.\n15. aprila 2021. u 15.30\nNe mogu, zato što su lažirani!!!. U Srbiji narod odlučuje i menja šta treba, a ne Amerika i EU!!!. Neka promene prvo kod sebe, a to je, da se ne mešaju u tuđa državna uređenja, kao što se Srbija se ne meša u njihova!!!!.\n15. aprila 2021. u 19.26\nAleksandar Vučić mora da ode sa vlasti. To je jedini način da se se u Srbiju vrati demokratija.\n16. aprila 2021. u 13.42\nRobinson, nije poenta da ode Vučić nego da se demontira sistem i uspostavi vladavina prava jer ako se to ne uradi doći će neki drugi Vučić…


Vesti - Prijem predstavnika Fondacije Ana i Vlade Divac u Sidneju\nPrijem predstavnika Fondacije Ana i Vlade Divac u Sidneju\nSidnej – Našeg proslavljenog košarkaša i humanistu, predsednika Olimpijskog komiteta Srbije, Vlade Divca, primio je Kevin Rad, ministar spoljnih poslova Australije.\nRazgovor je protekao u izuzetno prijatnoj atmosferi, bez strogog protokola. Takav ton razgovoru je nametnuo Kevin Rad, koji je, jednostavno prošetao među gostima hotela „Interkontinental“, pozdravio se sa Divcem, zatim sa Snežanom Divac, predsednikom Fondacije „Ana i Vlade Divac“ i Anom Koešel, direktorom Fondacije „Ana i Vlade Divac“.\nVlade Divac je upoznao domaćina sa radom Fondacije „Ana i Vlade Divac“ i njenim humanitarnim ciljevima. Posebno je naznačio rad na projektima izgradnje kuća i stanova za izbeglice u Srbiji. Ministar Rad je bio fasciniran činjenicom da je Fondacija „Ana i Vlade Divac“ već obezbedila više od 200 stanova i kuća na području Srbije zbrinula oko 300 porodica izbeglih sa ratom zahvaćenih područja u bivšoj Jugoslaviji.\nKevin Rad je rekao da Australija ima program pomoći manje razvijenim zemljama. Najveći deo pomoći se odnosi na humanitarno delovanje i finansiranje humanitarnih organizacija. I, upravo, u toj činjenici vidi mogućnost da se i Australija, na neki način, uključi u ovaj humanitarni projekat Fondacije „Ana i Vlade Divac“:\n„Učinićemo sve što budemo mogli da podržimo vaš izuzetan rad“, izjavio je Kevin Rad, ministar spoljnih poslova Australije. Rad je dodao da ga raduje činjenica da je srpska etnička zajednica u Australiji „duboko i pozitivno inkorporirana u sve pore života u Australiji“.\nVlade Divac se zahvalio ministru Radu što je Australija svesrdno prihvatila naše ljude i omogućila im da iskažu sve svoje vrednosti i sačuvaju nacionalni identitet. Divac je rekao da je, u susretu sa našim ljudima u Australiji, shvatio koliko truda ulažu ne bi li prezentovali Srbiju i sav srpski narod na najbolji mogući način.\nKako je počeo, susret se tako i završio, u prijatnoj atmosferi, uz srdačne pozdrave i obostranu saglasnost da je ovo tek prvi korak u budućoj saradnji.\nU kasnijoj izjavi za „Glas Srpske“, Vlade Divac je posebno istakao izuzetnu pomoć Eda Husića, poslanika u Federalnom parlamentu, tokom svih susreta sa političkim i javnim ličnostima Australije. Zamolio je za mogućnost da se javno zahvali i vladiki Australijsko-novozelandskom Irineju:\n„Retki su ljudi, koji sa takvom energijom rade na ostvarivanju jedinstva srpskog naroda. Njegova ideja o formiranju omaldinskog podmlatka Srpske pravoslavne Crkve u Australiji, nemerljivo će pomoći vaspitanju i čvršćem vezivanju tih divnih, mladih ljudi, ne samo za crkvu nego i osnovne vrednosti srpskog bića“.\nDivac je istakao da svi oni, ali i mi što dolazimo iz matice, moramo biti ambasadori svoje zemlje i prezentovati najbolje što srpski narod može da pruži.\nPredsednik Olimpijskog komiteta Srbije Vlade Divac se trenutno nalazi u Oklandu, na Novom Zelandu, u poseti srpskoj etničkoj zajednici.\nAutor teksta: Dragan Caran\n“Glas Srpske”, Australija


Izmijenjena dionica ograničenja na zapadnom tranzitu u Banjaluci - Banjaluka Live - Najnovija dešavanja\nOgraničenje brzine na 50 kilometara na sat, postavljeno početkom jula na dijelu zapadnog tranzita, od pasarele do kružnog toka na…\nVijesti Oktobar 23, 2019\nOgraničenje brzine na 50 kilometara na sat, postavljeno početkom jula na dijelu zapadnog tranzita, od pasarele do kružnog toka na Laušu, dobilo je novi, četvrti preokret – sa početnih 30 metara ta dionica je produžena na 170.\n“Po nalogu ekološkog inspektora grada, JP ‘Putevi RS’ je predložilo Ministarstvu saobraćaja i veza RS formiranje komisije za postavljanje privremene saobraćajne signalizacije i opreme puta. Komisija je predložila rješenje koje je bilo implementirano do nekoliko dana unazad”, rekli su u “Putevima RS”.\n“Predloženo rješenje, nažalost, nije zadovoljilo stranku u postupku, te je upućena nova molba resornom ministarstvu za formiranje komisije, na osnovu koje je zona ograničenja brzine produžena na oko 170 metara prema raskrsnici Krajiških brigada i Ranka Šipke”, objasnili su u “Putevima RS”.\nVespa susreti od 9. do 12. avgusta u Banjaluci\nVespa klub Banjaluka organizuje od 9. do 12. avgusta 8. vespa susrete “Banjaluka 2020” za sve ljubitelje ovih motocikala. “Tokom…\nBANJALUKA – Zbog održavanja koncerta u okvir “Ćevap festa”, danas u vremenu od 18.00 do 23.30 časova, biće obustavljen saobraćaj…\nRadojičić posjetio “Banjalučku pivaru”\nBANJALUKA – Povodom početka proizvodnje “Banjalučkog piva”, danas je “Banjalučku pivaru” posjetio Igor Radojičić, gradonačelnik Banjaluke. Novo pivo je dostupno…\nPotrebne torte za 10 rođendana\nU Domu za djecu i omladinu bez roditeljskog staranja “Rada Vranješević” apelovali su na sve ljude dobre volje da doniraju…\nBANJALUKA – Zbog obilježavanja 27. godišnjice stradanja 12 banjalučkih beba, u srijedu 22. maja, u vremenu od 10.30 do 12.00…


Insajder | Moda\nSvilena marama za dašak elegancije\nSvake modne sezone uvodi se novi modni dodatak, torba koju morate imati, čizme koje će svi nositi. Međutim, samo jedna stvar ostaje stalna - svilene marame Marame su oduvijek bile omiljeni aksesoar većini...\nOve pantalone će biti glavni trend za jesen\nNakon što ih je u svojoj najnovijoj kolekciji predstavila Viktorija Bekam, ove prelijepe pantalone sa prorezima postale su jedan od omiljenih komada blogerki. Ako vam je običan džins dosadio i želite...\nNaomi Vots proglašena za najstilizovaniju ženu\nHolivudska glumica Naomi Vots (Naomi Watts) proglašena je najstilizovanijom damom na nedavno završenom Filmskom festivalu u Veneciji. Ona je inače poznata po besprijekornim izdanjima na...\nDonatela prodaje brend "Versaće", fanovi razočarani\nAmerička modna kuća Majkl Kors (Michael Kors) kupuje italijansku kompaniju Đani Versaće (Gianni Versace) za više od dve milijarde dolara. Dogovor o kupovini objavljen je danas pošto je Majkl...\nDa li je ovo modni promašaj ili hit? Preskup kupaći sa "velikom" manom\nU modnom svetu je stvarno sve dozvoljeno. Još jedan dokaz je jednodelni kupaći svetskog modnog brenda, koji ne sme da se nosi u bazenu. Košta 380 dolar i napred je na...\n8 modnih trikova koje možete naučiti od najuticajnije blogerke na...\nModna blogerka Kjara Feranji, poznatija kao „The Blonde Salad“ ume i od najobičnije kombinacije da napravi spektakl. Zahvaljujući sposobnosti da prepozna i uklopi različite stilove više puta...\nFanovi izabrali najbolji autfit Keri Bredšo u seriji „Seks i grad“\nMrzeti Saru Džesiku Parker dosta je lako poslednjih meseci od kako smo dobili uvid u prljav veš koji se godinama razvlačio kroz ekipu iz popularne serije „Seks i grad“. Međutim, sa Keri...\nIdealne jesenje haljine za svaki tip građe\nPoslednjih sezona haljine definitivno doživljavaju veliki kambek. Nose se u svako doba dana, u svakoj prilici, a njihova najveća prednost je u tome što lako mogu da sakriju nedostatke kojima niste...\nMOŽE DA DRŽI PREDAVANJA O STILU Ima 63 godine i još uvijek se smatra...\nFrancuskinja Izabel Ađani poznata je po svojim fantastičnim glumačkim uspjesima, proglašena je više puta jednom od najljepših glumica na svijetu, a njeno lijepo lice krasilo je mnoge...


Stefanović je dodao da je procedura "skidanja" sa "sive liste" FATF-a vrlo složena, ali i istakao da je Srbija ispunila sve kriterijume FATF-e.\n- Mi smo prvog juna saopštili da smo ispunili sve kriterijume i pozvali njihove komisije i nadzor da dođu i provere. Očekujem da ćemo sa te liste biti skinuti početkom naredne godine i da će tada, na konferenciji FATF-e, biti konstatovan napredak Srbije u oblastima sprečavanja pranja novca i finansiranja terorizma - istakao je Stefanović u Privrednoj komori Srbije gde je danas predstavljen dokument o Proceni rizika od pranja novca i finansiranje terorizma.\nPrema njegovim rečima, stavljanje Srbije na "sivu listu" je bila "politička stvar".\n- Bio sam prisutan na konferenciji početkom godine, na kojoj se veliki broj država članica FATF-e suprotstavio stavljanju Srbije na sivu listu - rekao je Stefanović.\n- Dok su druge zemlje prošle uz opomenu, nas su stavili na listu - naveo je Stefanović.\nMihajlović: Moguća izgradnja GASOVODA kroz Srbiju sa ruskom kompanijom


Održan donatorski koordinacijski sastanak u RJU sektoru – SPI\nOdržan donatorski koordinacijski sastanak u RJU sektoru\nU Sarajevu je danas, 7. decembra 2018, u organizaciji Ureda koordinatora za reformu javne uprave, a uz podršku Programa jačanja javnih institucija koji po nalogu Savezne Vlade SR Njemačke implementira njemački GIZ, održan donatorski koordinacijski sastanak u sektoru za reformu javne uprave (RJU).\nU uvodnom obraćanju koordinator za reformu javne uprave Dragan Ćuzulan se zahvalio donatorima što su u proteklom periodu podržavali proces reforme javne uprave i istakao značaj njihove uloge u samom procesu. Pored toga koordinator je naglasio da je neophodno da Vlada RS usvoji strateški okvir RJU, kao uslov za izradu akcionog plana RJU. Prisutnima se obratio i novi Koordinator za RJU Federacije BiH Enver Išerić koji se pridružio pozivu vladi RS da usvoji strateški okvir RJU, te u tom kontekstu istakao važnost političke podrške reformi javne uprave kao najprioritetnijoj od svih reformi koje treba da budu provedene.\nU nastavku sastanka prisutnim predstavnicima donatora predstavljene su aktivnosti između dva sastanka: osiguranje ekspertske podrške za izradu akcionog plana (Sigma, ReSPA, GIZ), osiguranje podrške Evropske komisije (IPA II) za razvoj RJU strukture, sistema monitoringa i evaluacije i dr. Najavljena je i prezentacija Sigma PAR Toolkita u januaru 2019. godine. Gosti su također dobili informacije o osnovnim karakteristikama Strateškog okvira za RJU u BiH, dosadašnjim provedenim aktivnostima kao i narednim koracima u cilju izrade akcionog plana, te su se u okviru interaktivne prezentacije mogli detaljnije informisati o mjerama po pojedinačnim reformskim oblastima.\nZavršni dio sastanka bio je posvećen donatorskoj koordinaciji u sektoru RJU. Naglašena je važnost koordinacije donatora u smislu smanjenja troškova kroz izbjegavanje dupliciranja, stvaranja sinergije, usklađivanja donatorskih doprinosa sa strategijama zemlje partnera, rada na zajedničkim projektima, a sve u cilju osiguranja uspješne implementacije Strateškog okvira za RJU. Prikazani su modaliteti finansiranja kao i trenutno stanje i ključni izazovi (rješenje problema u funkcionisanju PAR fonda i usvajanje PAR strateškog okvira i na nivou RS). Također, donatori su kroz diskusiju iznijeli svoje viđenje podrške procesu reforme javne uprave.


Evropska nedelja sporta na Adi – Odbojkaški Klub Partizan\nObjavljeno 27 09 септембар - Vesti\nEvropska nedelja sporta na Adi\nOlimpijski komitet Srbije je danas na Adi od 12h organizovao Sportski Dan u okviru Evropske Nedelje Sporta.\nMlađe pionirke Odbojkaškog kluba Partizan su uzele učešće i na sjajan način reprezentovale klub. Druženje je bilo fantastično i nosimo sa sobom zaista jedno lepo iskustvo.\nUčešće u Sportskom danu uzelo je više od 4000 ljudi, među kojima je bilo najviše dece, a otvaranju su prisustvovali i obratili se prisutnima predsednik Olimpijskog komiteta Srbije Božidar Maljković, ministar omladine i sporta u Vladi Republike Srbije Vanja Udovičić, kao i zamenica šefa delegacije Evropske unije u Srbiji Mateja Norčič Štamcar.\n„Evropska nedelja sporta“ tradicionalno se širom Evrope obeležava poslednje nedelje septembra, a u Srbiji po prvi put ove godine. Olimpijski komitet je u saradnji sa Ministarstvom omladine i sporta i delegacije EU u Srbiji organizovao niz događaja prethodnih dana, a Sportskim danom na Adi obeležavanje nedelje sporta privedeno je kraju.


Tragajući za utopljenim migrantom policija u Hrvatskoj pronašla dva tela – DnevniZurnal\nTragajući za utopljenim migrantom policija u Hrvatskoj pronašla dva tela\nby admin 18/04/2022, 11:49 2k Views\nPrilikom potrage za utopljenikom, policija je u nedelju na području Svojića i u reci Mrežnici, kod Donjih Dubrava u Hrvatskoj pronašla dva tela, najverovatnije ilegalnih migranata, od koji je jedan verovatno iz grupe državljana Gambije i Senegala koja je zatražila pomoć.\nKarlovačka policija izvestila je u ponedeljak da ih je u subotu u večernjim satima nazvala nepoznata osoba i zatražila pomoć uz reči da se jedna osoba iz njihove grupe utopila.\nPre toga, policija je u Svojićima kod Barilovića pronašla osam stranih državljana, najverovatnije Gambije i Senegala, koji su nezakonito ušli u Hrvatsku. Jedan od njih je bio u lošem zdravstvenom stanju pa je bio prevezen u zdravstvenu ustanovu gde mu je bila pružena lekarska pomoć.\nU saoppštenju stoji da je naknadno i ta osoba dovedena u službene prostorije kod ostalih stranih državljana iz grupe zatečene u Svojićima i to “radi utvrđivanja okolnosti i zakonitosti njihovog boravka u Hrvatskoj”.\nTokom razgovora policija je saznala da je s njima bio još jedan muškarac kojeg je „prilikom pokušaja prelaska reke Mrežnice, voda povukla i verovatno se utopio“.\nNakon sprovedenog uviđaja sprovodi se i dalje kriminalističko istraživanje radi utvrđivanja svih okolnosti događaja i uzroka smrti i identiteta osoba.


petak, 15 jun 2018 06:42\nPokrajinski zaštitnik građana – ombudsman od 2005. godine koordinira radom mreže „Život bez nasilja“ koja predstavlja mrežu institucija usmerenu na pružanje podrške i zaštite građanki i građana u ostvarivanju prava na zaštitu života bez nasilja u Autonomnoj pokrajini Vojvodini.\nKoordinacioni tim mreže, na inicijativu Pokrajinskog zaštitnika građana, doneo je odluku da održi sastanak u Opštini Plandište.\nSastanak će se održati u prostorujama Kulturno – obrazovnog centra „Vuk Karadžić“ u Plandištu, u petak, 22.juna 2018.godine sa početkom u 11:00 časova.\nTema sastanaka je razmena informacija i iskustava članova koordinacionog tima mreže „Život bez nasilja“ i nadležnih organa i ustanova u opštini Plandište, Osnovnog i Prekršajnog suda u Vršcu i Osnovnog javnog tužilaštva iz Vršca.\nSastanku će prisustvovati predstavnici Koordinacionog tima mreže koju čine Pokrajinski zaštitnik građana – ombudsman, Pokrajinski sekretarijat za kulturu, javno informisanje i odnose sa verskim zajednicama, Pokrajinski sekretarijat za socijalnu politiku, demografiju i ravnopravnost polova, Pokrajinski sekretarijat za obrazovanje, upravu, propise i nacionalne manjine – zajednice, Pokrajinski sekretarijat za zdravstvo, Pokrajinski sekretarijat za finansije, Pokrajinski zavod za socijalnu zaštitu, Zavod za ravnopravnost polova, Odbor za ravnopravnost i Ženska parlamentarna mreža.\nViše vesti iz ove kategorije: « Održani Dani ribara i Zlatni kotlić u Plandištu Bespovratna sredstva dodeljena Plandištu »


Apel: Svi za Đoletov olimpijski san - Moja Hercegovina\nInauguracija: Počinje Putinov četvrti mandat\nPočetna / Apel: Svi za Đoletov olimpijski san\nApel: Svi za Đoletov olimpijski san\n09. 09. 2017. 11:50\nTREBINjE – Dvadesetdvogodišnji Đorđe Koprivica iz Trebinja, o kome je “Moja Hercegovina” već pisala, od ove godine član je Parabadminton reprezentacije Srbije.\nMilan Barbir, Milan Grahovac, Đorđe Koprivica i Luka Ćurguz (slijeva nadesno)\nOd 12. do 21. avgusta bio je na pripremama reprezentacije Srbije na Karatašu i pokazao izvanredne rezultate. Zajedno sa Lukom Ćurguzom i Milanom Grahovcem, reprezentativnim kolegama, vrijedno je radio kako bi opravdao poziv i ispunio očekivanja selektora Milana Barbira i reprezentativnih trenera Nikole Mijačića, Igora Šešića i Dragana Antića.\nĐoletov san je da izbori vizu za Paraolimpijske igre u Tokiju 2020. godine. Odlukom Svjetskog paraolimpijskog komiteta (IPC) od 04. septembra 2017. godine kategorija SS6 (kategorija za osobe izrazito niskog rasta) je uvrštena u program Paraolimpijskih igara 2020. godine.\nNa tom putu Đoletu je potrebna finansijska podrška.\nIz Pokreta malih ljudi Srbije, čiji je Đole član, pozivaju Grad Trebinje, javna poreduzeća i privatne preduzetnike da pomognu mladom Trebinjcu kako bi ispunio svoj san.\n“Đorđetov uspjeh je utoliko veći što u Trebinju ne postoji nijedan badminton klub, a on je uspio da dođe do reprezentativnog dresa. Međutim, put do Tokija iziskuje i zahtjeva da naš Spartanac mora da ima dnevno minimum dva treninga pod budnim okom reprezentativnih trenera i njegovu seobu u Novi Sad ili Beograd. Ovo je apel svima koji su u mogućnosti da pomognu Đorđu kako bi se što prije spremio za pohod ka Tokiju”, poručuju iz Pokreta malih ljudi Srbije.\nSvi koji žele da pomognu mogu da se obrate predsjedniku Pokreta malih ljudi Srbije Milanu Grahovcu na mejl [email protected] ili na broj telefona +381645684656.\nJugoslovenski novi talas se i danas smatra najautentičnijim muzičkim pravcem ovih prostora. Iznjedrio je veliki...


OSCE: Postojeće podjele u obrazovnom sistemu BiH štetne su za djecu i državu – Fokus.ba\nOSCE: Postojeće podjele u obrazovnom sistemu BiH štetne su za djecu i državu\nMisija OSCE-a u Bosni i Hercegovini pozdravila je inicijativu Ministarstva civilnih poslova, kao i napore uložene u koordinaciju i organizaciju prve sjednice Konferencije ministara obrazovanja u Bosni i Hercegovini, koja će se održati sutra, javlja Anadolu Agency (AA).\nMisija cijeni Konferenciju kao važan koordinacijski mehanizam, koji treba doprinijeti rješavanju pitanja iz obrazovne reforme.\n“Imajući u vidu činjenicu da se Konferencija ministara obrazovanja posljednji put sastala u septembru 2013. godine, molimo ministre i njihove kolege da iskoriste ovaj i buduće sastanke za dogovor o konkretnim koracima, koji će unijeti pozitivne promjene u učionice širom države”, navode iz misije OSCE-a u BiH.\nObaveza je nadležnih obrazovnih vlasti na svim nivoima u Bosni i Hercegovini da osiguraju jednako i kvalitetno obrazovanje za svu djecu, na nediskriminatoran i inkluzivan način. Postojeće podjele u obrazovnom sistemu štetne su za djecu i državu te se moraju ukloniti. Od suštinskog je značaja zagovarati toleranciju, suživot i pomirenje, kako bi se odgojile uspješne buduće generacije građana i lidera BiH.\nOhrabrujuća je činjenica da je važnost problema diskriminacije, segregacije i politizacije u obrazovanju prepoznata od strane vlasti, te da će Konferencija nastaviti raditi na iznalaženju rješenja za ove probleme.\n“Iako će se rješavanje nekih pitanja pokrenuti i prije početka nove školske godine, želja nam je da 2015./2016. školska godina bude posvećena rješavanju problema u osnovnom obrazovanju. Posvećenost obrazovnih vlasti ovim pitanjima je od suštinske važnosti, ali i se akteri na lokalnom nivou, posebno školska uprava, učenici, roditelji i lokalne zajednice, moraju uključiti. Neophodno je da fokus svih bude usmjeren na djecu i njihovo obrazovanje, naglašeno je iz misije OSCE-a u BiH.\nKao i do sada, Misija OSCE-a je, navedeno je, spremna pružiti svaki vid podrške ministrima i ostalima u svim procesima koji doprinose nediskriminatornom i inkluzivnom obrazovanju u Bosni i Hercegovini.\nKavalec komentarisala fotografiju Nejre Lilić\nOSCE: Srebrenica danas, primjer je otpornosti, istine i pravde\nKontinuirana podrška Misije OSCE-a u BiH Centralnoj izbornoj komisiji BiH


Nemci poreklom iz Ratkova daruju opremu somborskoj bolnici - Somborski informativni portal - Agencija Soinfo\nNemci poreklom iz Ratkova daruju opremu somborskoj bolnici\nMada su događaji tokom drugog svetskog rata i neposredno nakon njega ostavili duboke ožiljke na ljudima sa ovih prostora, godine su blagotvorno delovale, pa su sve češći primeri da podunavske Švabe i danas pomažu svoj nekadašnji kraj.\nTako je agilno ovdašnje Udruženje Nemaca iz Ratkova kraj Odžaka, i ovih letnjih meseci pokrenulo humanitarnu akciju u saradnji sa Gradskom bolnicom iz Kalsruea u Nemačkoj i svojim nekadašnjim komšijama sunarodnicima, kao i njihovim potomcima.\nZahvaljujući ovoj akciji nekadašnjih i aktuelnih Ratkovčana nemačkih korena, Opšta bolnica „Radivoj Simonović“ u Somboru, koja zdravstveno zbrinjava žitelje Zapadnobačkog okruga, dobiće u narednih nekoliko dana medicinsku opremu vrednu oko 500.000 evra. Kako kažu u ovom udruženju, oprema u Sombor treba da stigne već tokom ovog meseca, posredstvom Crvenog krsta Nemačke, a dva već utovarena kamiona samo čekaju završetak administrativnih procedura.\nDonacija se inače sastoji se iz različitih medicinskih dijagnostičkih aparata, opreme za potrebe hirurgije, preko 20 transportnih monitora i druge vredne opreme neophodne bolnici kojoj je obaveza medicinsko zbrinjavanje u sistemu sekundarne zdravstvene zaštite.\n– Za ovu donaciju je zaslužan Heribert Reh, poreklom iz Ratkova, koji je predsednik Udruženja Nemaca poreklom iz Vojvodine u Karlsrueu, inače bivši ministar unutrašnjih poslova Pokrajine Baden Virtenberg. Kako u ovom udruženju dominiraju nekadašnji Ratkovčani i Odžačani i njihovi potomci, deo opreme će se dopremiti i Domu zdravlja u Odžacima, a finansijske obaveze vezane za prevoz i carinu servisiraće Udruženje Nemaca iz Ratkova – kaže Boris Mašić iz Nemačkog udruženja „Adam Berenc“ u Apatinu, koje tesno sarađuje sa udruženjem iz obližnjeg Ratkova.\nOvim povodom su se oglasili i darodavci, odnosno Nemci u Karlsrueu, ističući da se nekadašnje ognjište nikada ne zaboravlja.\n„Ovo je način da pokažemo zahvalnost svim Odžačanima, posebno Srbima starosedeocima i njihovim potomcima sa kojima smo imali i održali bliske odnose bez obzira na vihore prohujalog rata“, navode u Udruženju Nemaca iz Karlsruea, kojem je ova donacija samo jedna u nizu.\nNekadašnji Ratkovčani i Odžačani su i ranije pomagali mesta iz kojih su potekli, pa su tako do sada u više navrata donirali odžačku opštinu brojnim vozilima, među kojima je bilo i specijalizovanih vatrogasnih i kombi vozila, ali je ova poslednja u nizu donacija svakako najskupocenija.\nZadovoljstvo zbog donacije koja uskoro treba da pristigne u somborsku bolnicu izražava i njen menadžment, koji ističe da je ova oprema itekako vredna i neophodna, pogotovo što se radi o funkcionalnim uređajima starim svega pet godina.\nKako zdravstveni radnici u sedištu Zapadnobačkog upravnog okruga ističu, posebnu upotrebnu vrednost imaju transportni monitori, koji će značajno unaprediti nivo zdravstvenih usluga ovdašnjim žiteljima, potencijalnim pacijentima somborske bolnice.\nViše iz ove kategorije « Javna rasprava o nacrtu Odluke o taksi prevozu na teritoriji grada Sombora\tGradonačelnica Sombora u subotu razgovara sa građanima Doroslova »\nSRPSKI SPECIJALITET: Podvarak za početnike


Cirkus: Posvađali se „selektori“ i „novinari“ - Domaći fudbal, Fudbal, Top News\nAleksandar Milosavljević 14.11.2013., 16:25\nDa ništa u srpskom fudbalu ne može da prođe kako treba, potvrdilo se još jednom. Posle mnogo godina došlo je do realizacije ideje da „A“ tim igra protiv selekcije „novinara“.\nMeđuitim i pre početka ovog duela došlo je do problema jer su Rajevac i Sekulić kivni na Stamenkovića.\nSelektor novinarske selekcije Milovan Rajevac saopštio je u četvrtak da zbog privatnih obaveza koje ima i činjenice da „nije ispoštovan“ neće voditi tim u prijateljskom meču sa „A“ reprezentacijom Srbije narednog utorka u Užicu.\nNa klupi „novinara“ neće biti ni Jovan Sekulić, urednik sportske rubrike „Večernjih novosti“, uz obrazloženje da „tu selekciju ne oseća kao novinarsku, pošto je u pitanju spisak Ljubiše Stamenkovića, trenera Slobode, koji će se suprostaviti timu Siniše MIhajlovića“.\nSekulić je na konferenciji za medije u prostorijama Fudbalskog saveza\nSrbije (FSS) naveo da je Stamenković promenio osam igrača i da nije shvaćena poenta revijalne utakmice.\n– Cilje je bio da se pomogne Siniši Mihajloviću, da vidi neke mlade i talentovane igrače, ali Stamenković je dodao osam igrača i ovo je sada njegova selekcija – objasnio je Sekulić, uz konstataciju da je trener Slobode kontaktirao samo sa dvojicom od pet novinara članova selektorske komisije.\nStamenković je odgovorio da nije u mogućnosti da se napravi najbolji tim, s obzirom na to da je većina igrača zauzeta obavezama u nacionalnim selekcijama i da spektakl u Užicu smatra kao priliku da se afirmišu srpski fudbal i srpska Superliga.\nMilovan Rajevac nije hteo da „polemiše“, ali je priznao da na neki način nije ispoštovan, pošto je imao ideju da u novinarskoj ekipi budu između ostalih Nemanja Vidić, Adem Ljajić, Boško Janković, Milan Jovanović, Miloš Krasić, Gojko Kačar…\n– Malo sam drugačije zamišljao ovu selekciju, ali nismo uspeli da dobijemo više internacionalaca i sve je spalo na Superligu. Ne poznajem baš najbolje igrače iz naše lige, ali tu je kolega Stamenković i mislim da je sastav korektan. Nažalost, imam neke obaveze, pregovore u inostranstvu i neću moći da budem u Užicu, ali sam siguran da će u gradu gde sam počeo trenersku karijeru biti priređen spektakl – poručio je Rajevac.\nLjubiša StamenkovićMilovan Rajevac\nPrethodna vest Vrhunski sportisti i veliki ljudi\nSledeća vest Lazović: Oporavak je bio naporan\nVrhunski sportisti i veliki ljudi\nLazović: Oporavak je bio naporan


Pirelli putnicka letnja 225/55R16 95V CINTURATO P7 letnja auto guma cena, cene Srbija, prodaja Beograd Novi Sad Niš\nPirelli putnicka letnja 225/55R16 95V CINTURATO P7 letnja auto guma cene\nTip Letnja guma, Širina gume 225, Prečnik gume 16... specifikacija\ncena od 18.968,00 din\nEPonuda nije internet prodavnica već Vam omogućava da brzo i lako nađete Pirelli putnicka letnja 225/55R16 95V CINTURATO P7 letnja auto guma po najjeftinijoj ceni. Naš cilj je da kupci budu što bolje informisani o ponudi Pirelli letnja auto guma putnicka letnja 225/55R16 95V CINTURATO P7 na tržištu Srbije. Vrlo lako nalazite željeni proizvod za kategoriju Letnje auto gume cene, ne morate da lutate od sajta do sajta za Pirelli Letnje auto gume, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Pirelli putnicka letnja 225/55R16 95V CINTURATO P7 letnja auto guma sa PRODAVCEM. EPonuda ne može da garantuje potpunu tačnost specifikacije i slika za Pirelli putnicka letnja 225/55R16 95V CINTURATO P7 letnja auto guma. Pre kupovine, podatke za Pirelli letnja auto guma putnicka letnja 225/55R16 95V CINTURATO P7 proverite na sajtu PROIZVOĐAČA.\nBF Goodrich letnja G-GRIP GO 225/55 R 16 95W letnja auto guma\nBF Goodrich letnja G-GRIP GO 225/55 R 16 95V letnja auto guma\nGoodyear 225/55 R16 95V EfficientGrip Performance letnja auto guma\ncena od 14.555,00 din\nContinental letnja 225/55R16 95W PremiumContact 5 letnja auto guma\nContinental letnja 225/60R16 98W PremiumContact 2 letnja auto guma\ncena od 20.431,00 din\nContinental letnja 225/60R16 98V PremiumContact 2 letnja auto guma\nMichelin 225/60 R16 98V Primacy 3 GRNX letnja auto guma\ncena od 18.385,00 din\nMichelin 225/60 R16 102V Primacy 3 GRNX letnja auto guma\ncena od 21.048,00 din\ncena od 17.224,00 din\ncena od 13.064,00 din


Evro potonuo ispod 1,04 dolara | Gde Investirati\nU popodnevnim satima evrom se na međunarodnim valutnim tržištima trguje po ceni 1,0371 dolara, što predstavlja dnevni pad od 1,57% i istovremeno je najniži nivo evra prema dolaru od 2002. godine.\nPre objavljivanja odluke Fed-a o povećanju kamata evro je koštao 1,0630 dolara.\n“Paritet sigurno više nije nemoguć”, kaže Brian Daingerfield, valutni strateg u Royal Bank of Scotland, dodajući da očekuju kretanje kursa evra između jednog i 1,10 dolara, što govori da je paritet u 2017. godini moguć.\nEvropska centralna banka prošle nedelje je nagovestila da će i u 2017. godini nastaviti voditi labaviju monetarnu politiku. S druge strane, po mišljenju zvaničnika američke centralne banke, Fed bi mogao dodatno povećati kamate još tri puta u 2017., jer se očekuje jačanje inflacije zbog rasta cena nafte i najavljene politike novoizabranog američkog predsednika Donalda Trampa, koja uključuju smanjenje poreza, a povećanje fiskalne potrošnje.\nZato se, smatraju analitičari, može očekivati daljnje jačanje dolara i rast prinosa na američke obveznice, što bi moglo dovesti do odliva kapitala s tržišta u razvoju, i priliva na američka finansijska tržišta.\nNakon jučerašnje odluke američke centralne banke da poveća kamatne stope za 0,25 procentnih poena, dolar je ojačao u odnosu na sve glavne svetske valute.\nDolarov indeks, koji meri vrednost američke u korpi šest vodećih svetskih valuta, ojačao je 1,5%, na 103,23 , nivo koji je poslednji put zabeležen u decembru 2002. godine.\nPrevious Saxo Bank: Evropa bi u 2017. mogla biti neočekivani pobednik na tržištu obveznica\nNext Rusija i Japan osnivaju zajednički fond za podsticanje investicija


Čadež očekuje reakciju privrednika Hrvatske zbog zatvaranja granice - PKS-RPK Novi Sad\nPredsednik Privredne komore Srbije (PKS) Marko Cadež izrazio je 21. septembra 2015. godine uverenje da će, posle odluke hrvatskih vlasti da zatvori teretni saobraćaj iz Srbije, sutra reagovati poslovna zajednica susedne države.\nOn je naveo da se nada da će ona poslati jasan signal političkom vrhu Hrvatske – „ponašajte se odgovorno, ovo nisu rešenja„.\n– Zbog ovoga što se dešava na graničnim prelazima ne trpi samo Srbija, ne trpi samo Hrvatska, već i zemlje Jugoistočne Evrope. Radi se o jednoj od najznačajnijih saobraćajnica u ovom delu Evrope kroz koji prolazi transport robe – ukazao je Čadež u izjavi za B92.\nGovoreći o najavljenom paketu mera reformi PKS i komorskog sistema Srbije, Cadež je rekao da te mere imaju jedan jedini cilj da PKS postane pravi uslužni servis privrede i privrednicima.\nČadež je najavio da od 22. septembra 2015. godine kreće četiri paketa usluga: pravna savetovanja privrednicima, preko kol centra, interneta i drugim vidovima komunikacija , gde oni u svakom momentu mogu dobiti pravovremenu informaciju i savet, kao što su informacije oko carinskih propisa i postupaka za izvoznike i uvoznike.


Kosovo može odbraniti samo Kraljevina Srbija - Glas Podrinja\nPokret obnove Kraljevine Srbije (POKS) održao je sednicu Predsedništva u Beogradu, povodom definisanja stave stranke po pitanju Kosova i Metohije, na kojoj su prisustvovali predstavnici POKS iz svih delova Srbije. Jednoglasno je odlučeno:\n1. Jedino obnovom Kraljevine Srbije, stećiće se uslovi za efikasnu odbranu srpskih vitalnih nacionalnih interesa na Kosovu i Metohiji, jer će se činom krunisanja srpskog kralja ugled države u svetu odmah promeniti na bolje. Obnovom kraljevine, obezbediće se nacionalno jedinstvo, koje nam je potrebnije nego ikada i konsenzus oko najvažnijeg pitanja, a to je odbrana Kosova i Metohije. Jedino je kralj uspevao u prošlosti da postigne konsenzus i ujedini narod i sve političke stranke Iz vlasti i opozicije oko sudbonosnih pitanja za srpski narod i državu.\n2. Srbija mora uporno insistirati na poštovanju rezolucije 1244 Saveta bezbednosti UN koja je još uvek na snazi, a kojom su Kosovo i Metohija priznati kao sastavni deo Srbije. Prisustvo stranih trupa i posle isteka mandata dobijenog od UN predstavljaće okupaciju naše teritorije. S obzirom na to da se međunarodne okolnosti menjaju i da jača uticaj Rusije i Kine na svetskoj sceni, kao i na sve prisutniju nervozu albanskih vođa zbog sve izvesnijeg pokretanja postupaka protiv OVK zločinaca, smatramo da pitanje trajnog rešenja za Kosovo i Metohiju treba otvoriti onda kada privedemo proces pristupanja EU kraju. Ubrzanim stvaranjem ravnoteže moći u svetu, stvoriće se uslovi za poštovanje međunarodnog prava, a ne prava sile kao što je danas slučaj.\n3. Srbija treba da nastavi reforme i usklađivanje zakona i propisa sa onima u najrazvijenijim i najuređenijim zemljama Evrope, naročito onim koje su monarhije i da stekne uslove za punopravno članstvo u EU, ali ne po cenu ugrožavanja svojih vitalnih nacionalnih interesa na Kosovu i Metohiji i Republici Srpskoj, što podrazumeva nepristajanje na priznanje državana srpskoj zemlji, niti smanjenje prava naših sunarodnika u Bosni i Hercegovini i Republici Srpskoj garantovanih Dejtonskim sporazumom.


Vučić: Avioni iz Rusije su u letnom stanju – In reformator\nVučić: Avioni iz Rusije su u letnom stanju\nOktobar 21, 2017 Oktobar 21, 2017 Urednik 293 Views avioni, region, Srbija\nAvioni MIG-29 koji su stigli iz Rusije su već u letnom stanju, ali će biti potpuno modernizovani i spremni za borbena dejstva u narednih nekoliko mjeseci, izjavio je predsjednik Srbije Aleksandar Vučić, nakon vojne vježbe „Sloboda 2017“ na kojoj su izloženi ti avioni, ali nisu letjeli, javlja Anadolu Agency.\n“Potpuna modernizacija sledi u narednih nekoliko meseci, što znači, sledeće godine svakako“, kazao je Vučić i dodao da će o tome kada će letjeti avioni odlučiti Vojska Srbije.\nNedavno je vojni analitičar Aleksandar Radić za AA ocijenio da je nabavka šest lovačkih aviona MiG-29 iz Rusije za Srbiju samo privremeno rješenje, koje neće uticati na balans vojne moći na Balkanu, jer je riječ o polovnim avionima defanzivnog kapaciteta.\n“Ako krenemo od procene da je reč o polovnim avionima na isteku životnog veka, ono što mi dobijamo je mogućnost preživljavanja. Ovo je samo provizorno rešenje, a mi smo već izgubili previše vremena. Čak i da dobijemo na poklon od Zapada avione, mi nemamo vremena“, rekao je Radić.\nOn je objasnio da je reč o avionima proizvedenim u periodu od 1987. do 1991. godine, a da su inače MiG-ovi upotrebljivi 40 godina, kao i i da predstavljaju defanzivno sredstvo za kontrolu i zaštitu vazdušnog prostora Srbije.\n“Ukoliko bi bili modernizovani, oni bi mogli da imaju ofanzivni kapacitet, ali modernizacija nije ugovorena. Ugovoren je samo prijem šest ruskih aviona, remont četiri naša aviona, a onda kada se naši remontiraju i remont tih ruskih“, naveo je Radić.\nOn je ocijenio da nabavka tih aviona neće uticati na balans vojne moći na Balkanu, jer osim što su defanzivnog kapaciteta, Mađarska već ima savremenije avione, a Hrvatska i Bugarska su trenutno pred nabavkom aviona.\n← Macron: Trump je zbližio zemlje Evropske unije\nPredstavnici FIPA-e, Općine Centar i Kantona Sarajevo posjetili UNITIC →


„Kosovski Džordž Vašington“: Bajden, Olbrajtova i Petrič o Tačiju /foto/ - Sputnjik Srbija\nSputnjiku ustupio Nebojša Grujičić\n11:43 26.06.2020 (osveženo 11:46 26.06.2020) Preuzmite kraći link\nPosle podizanja optužnice Specijalnog suda Kosova protiv kosovskog predsednika Hašima Tačija i njegovog OVK kompanjona Kadrija Veseljija zbog ubistva skoro stotinu ljudi, podsećamo na hvalospeve koje su bivši zapadni zvaničnici, ne tako davno, izrekli o komandantu Zmiji.\nNa zadnjoj korici knjige „Nova država, moderni državnik – biografija Hašima Tačija“ Rodžera Bojza i Suzi Džeger objavljene u Sjedinjenim Državama 2018. godine, svoje mišljenje o komandantu Zmiji dali su i bivši visoki zvaničnici SAD.\n„Hašim Tači je Džordž Vašington Kosova“, napisao je Džo Bajden, bivši potpredsednik SAD.\nBivša američka državna sekretarka Medlin Olbrajt navela je da je tokom konferencije u Rambujeu uvidela da je Tači „rođeni političar“.\n„Njegov angažman za vreme i posle rata učvrstio je moje mišljenje o njegovoj političke sposobnosti. Verujem u njegovu viziju – viziju koja je nedostajala Kosovu“, dodala je Olbrajtova.\nZadnja korica knjige „Nova država, moderni državnik – biografija Hašima Tačija“\nBivši specijalni izaslanik EU za Kosovo i visoki predstavnik za BiH Volfgang Petrič ocenio je da je Tači napisao „važno poglavlje moderne evropske istorije kroz dva ključna događaja – vodio je Kosovo do deklaracije o nezavisnosti i, pet godina kasnije, do istorijskog sporazuma sa Srbijom o normalizaciji odnosa između dve susedne zemlje“.\nRepublikanski senator Bob Dol ocenio je da je „Tačijev put – put Kosova“.\n„Kosovo je imalo neverovatan put a čovek koji je najzaslužniji za razvoj ovog bastiona demokratije na Balkanu je predsednik Hašim Tači“, smatra senator Bob Dol.\nSvoje izlive poštovanja i divljenja komandantu Zmiji izrekao je i bivši britanski ministar odbrane i generalni sekretar NATO lord Robertson.\nVolfgang Petrič, Medlin Olbrajt, Džo Bajden, Hašim Tači


Predsjednik Skupštine uručio sertifikate učesnicima desetog REACT-a\nutorak, 29 avgust 2017 15:03\nPredsjednik Skupštine Crne Gore Ivan Brajović uručio je danas sertifikate učesnicima X Regionalnog evroatlantskog kampa REACT. On je, takođe, u okviru panela razgovarao sa učesnicima na temu „Crna Gora u savremnim međunarodnim odnosima.\n„Crna Gora je posvećena dobrosusjedskoj politici i regionalnoj saradnji koje su od suštinskog značaja za stabilnost regiona u kojem živimo, čemu smo značajano doprinijeli u proteklih 11 godina aktivnim učešćem u brojnim regionalnim inicijativama. U tom smislu, ponosni smo na nepodijeljeno mišljenje važnih međunarodnih faktora koji Crnu Goru kvalifikuju kao uspješnu evropsku priču i izvor stabilnosti u regionu, ali i na činjenicu da Crna Gora nema neriješenih pitanja sa susjedima“ – istakao je predsjednik Brajović.\nUpućujući pohvale NVO „Alfa centar“, koja je organizator REACT-a, osvrnuo se na ulogu koju je ovaj kamp imao u promociji procesa pristupanja Crne Gore NATO-u, ali i povezivanju mladih ljudi iz regiona kao važnog uslova za jačanje povjerenja među državama. Posebno je naglasio simboliku činjenice da deseti, jubilarni, REACT dočekujemo u godini kada je Crna Gora postala 29. članica NATO-a.\nGovoreći o procesu EU integracije, Brajović je kazao da je Crna Gora u potpunosti usmjerena na ostvarenje svog drugog velikog vanjskopolitičkog cilja, a to je članstvo u EU. Osvrnuo se i na trenutno stanje u EU u svijetlu Brexit-a i politike proširenja, za koju je rekao da ne smije biti zaustavljena, kao i da očekujemo da će se na putu integracije cijeniti pojedinačni učinak svake države kandidata.\nBrajović je govorio i o političkoj situaciji u Crnoj Gori u kontekstu selektivnog neučestvovanja opozicije u radu Skupštine i kazao da je Skupština mjesto gdje treba da se razgovara o svim važnim pitanjima, jer su građani birali i predstavnike vlasti i opozicije da zastupaju njihove interese i da redovno obavljaju svoje poslaničke dužnosti.\nIzlaganje Ivana Brajovića REACT 2017\nIzjava za medije uoči izlaganja REACT


Android revija » Telenor proširuje poslovanje u centralnoj i istočnoj Evropi Telenor proširuje poslovanje u centralnoj i istočnoj Evropi – Android revija\nTelenor grupa od danas proširuje poslovanje u centralnoj i istočnoj Evropi. U pitanju je novi zajednički uslužni centar koji nudi tehnološke usluge Telenorovim poslovnim jedinicama u Evropi.\nNova kompanija, Telenor Zajedničke operacije (Telenor Common Operation Ltd.) osnovana je sa ciljem da se unapredi kvalitet usluga koje se nude korisnicima i efikasno iskoristi tehnička ekspertiza i resursi tri Telenorove kompanije u centralnoj i istočnoj Evropi.\nZasnovana na temeljima kvaliteta i stručnosti u regionu, međunarodna saradnja među Telenorovim jedinicama u Mađarskoj, Srbiji i Crnoj Gori biće fokusirana da ponudi troškovno najefikasnija rešenja. Od novog zajedničkog uslužnog centra očekuje se da služi kao temelj za realizaciju budućih sinergija i dalja unapređenja mreže i kompetentnosti.\n„ Telenor je predvodnik u korišćenju mogućnosti koje pruža prekogranična saradnje i nastojaćemo da iskoristimo ove prednosti i na širem evropskom nivou u budućnosti”, rekao je Ojsten Mikelsen, direktor kompanije Telenor Zajedničke operacije. Nova kompanija biće razvijana na osnovama jakih kompetencija koje postoje u Telenoru Mađarska, Telenoru Srbija i Telenoru Crna Gora. “Ove tri Telenorove kompanije imaju značajan delokrug rada i dugo iskustvo u pružanju visoko kvalitetnih IT i telekomunikacionih usluga”, kaže Mikelsen.\nGeneralni direktor Telenora Srbija, Uve Fredhajm, rekao je da je ovo značajan korak u daljem pozicioniranju Telenora na regionalnom tržištu. „Verujemo u potencijal tržišta centralne i istočne Evrope i želimo da unapredimo kvalitet i raspon naših usluga i obezbedimo još bolje korisničko iskustvo u Srbiji i regionu.“\nKompanija Telenor zajedničke operacije ponudiće novi model pružanja usluga na tržištu telekomunikacija u centralnoj i istočnoj Evropi. Sedište kompanije je u Mađarskoj, dok će operacije biti u Srbiji, Crnoj Gori i Mađarskoj. Kompanija ima 450 zaposlenih iobuhvata sektor informacionih tehnologija, održavanje mreže i data centre 3 kompanije, a planira da ponudi slične usluge i drugim Telenor kompanijama, kao i mobilnim operaterima koji posluju van Telenor grupe.\nTelenor proširuje poslovanje u centralnoj i istočnoj Evropi was last modified: October 1st, 2013 by Goran Aničić\nOjsten MikelsenTelenorTelenor Common OperationTelenor grupa


Od 7. marta novi sajt Komunalne milicije, brza prijava prekrsa\nTanjug 4. marta 2022. 13:57\nBEOGRAD – Od ponedeljka, 7. marta, u Beogradu počinje da radi novi sajt Komunalne milicije koji će građanima omogućiti da brže prijavljuju prekršaje, a time ubrzati i automatizovati rad te službe.\nZamenik gradonačelnika Goran Vesić rekao je nakon predstavljanja novog veb portala da će se uz takav sistem uvesti više komunalnog reda u gradu i naveo da će u narednih nekoliko nedelja ili dve, Beograd imati još 45 komunalnih milicionera.\n„Svaki građanin će moći da prijavi gde se dogodio prekršaj i da izabere koja je to vrsta prekršaja, da li je to buka ili nepropisno parkiranje i ono što je najvažnije da ta slika, odnosno njegova prijava dolazi direktno na uređaj najbližeg komunalnog milicionera, koji ima PDA uređaj (prenosno-digitalni aparat) gde dobija sliku i prijavu“, rekao je Vesić novinarima.\nOn je istakao da više ne postoji razlog da se prijava obrađuje, već će oni koji se nalaze najbliže mestu gde je prekršaj načinjen, odmah dobiti prijavu i samim tim izaći na mesto događaja.\n„Nema više olovke i papira i nema više potrebe da se zapisuje bilo šta, slika se prekršaj, koji se šalje hibridnom poštom. To znači da će oni koji su načinili prekršaj veoma brzo biti sakcionisani, a naš novi sajt omogućava svim kompanijama koji u APR-u imaju svoje mejlove, da se prijave besplatno i kompanije će u svakom trenutku moći da dobiju obaveštenje da li je neki vozač načinio prekršaj“, rekao je Vesić.\nOn je naveo i da će Grad Beograd u narednim nedeljama potpisati ugovor sa e-upravom i više od 1,3 miliona građana, koji tamo imaju svoje prijave.\n„To znači da će im bilo kakav prekrsaj koji ima veze sa komunalnim redom, dolaziti odmah na mejl, a oni će znati da li su dobili prijavu i više neće biti situacija da građani ne znaju da li su načinili prekršaj“, rekao je Vesić i istakao da je to revolucija kada je u pitanju rad komunalne milicije.\nPodsetio je da je Beograd\t2018. godine imao 270 komunalnih milicionera, a danas ih ima 390 i dodao da će u narednih nekoliko nedelja ili dve Grad imati još 45 komunalnih milicionera.\n„To je 435 i oni će biti promovisani zajedno sa novim uniformama komunalne milicije koje se već šiju i koje će biti sjajne. U toku je i obuka još 65 komunalnih milicionera, imali smo veoma stroge kriterijume za prijem, i ako svi prođu obuku, imaćemo ukupno 500 komunalnih milicionera“, naglasio je Vesić.\nOn je podsetio da su u Mladenovcu i Obrenovcu otvorene stanice komunalne milicije, te najavio da će biti otvorene u drugim prigradskim opštinama.\n„Konačno će čitav Beograd biti pokriven sa komunalnim milicionerima, ovo je kompletna digitalizacija rada komunalne milicije i uvođenje komunalnog reda“, poručio je Vesić.\nSekretar Sekretarijata za poslove komunalne milicije Ivan Divac je rekao da će građani u određenom broju karaktera moći da podnesu prijavu u pisanoj formi, koja će automatski biti prosleđivana dežurnoj patroli komunalne milicije.\n„To ubrzava i skraćuje vreme komunalne milicije i za sada smo imali pozive na Beokom servisu ili dežurnom telefonu, a sada će to sve biti automatizovano i brže će se postupati“, istakao je Divac.\nDodao je da će se povećati broj ličnih uručenja na licu mesta, jer je do sada, kaže, za ispisivanje prekršajnog naloga trebalo oko 20 minuta.\n„U procesu smo izrade jedinstvenog informacionog sistema komunalne milicije i radimo na ostvarivanju saradnje sa Prekršajnim sudom. Sa ovim načinom rada smanjujemo našu administraciju i postajemo efikasniji“, naglasio je Divac.


API Banka otvorila filijalu u Makedonskoj 44 Klijentima na raspolaganju i veliki broj SEFOVA za iznajmljivanje u centru Beograda – Plodna Zemlja\nSvečano otvaranje M44 - Predstavnici API Banke (s leva na desno): Velibor Savić - Direktor sektora poslovanja sa stanovništvom Marija Stepina – Predsednik Izvršnog odbora API Banke Tatjana Grujičić – Direktorka filijale API Banke Foto: Vladimir Jovanović\nAPI banka otvorila je u centru Beograda, u Makedonskoj 44 novu filijalu. Tim povodom, za klijente su pripremljene i specijalne povoljnosti od besplatnog održavanja računa do kraja aprila, kao i atraktivna ponuda za štednju za novooročene depozite. U novom, savremenom prostoru, nazvanom M44, klijentima su na raspolaganju i usluge iz svih bankarskih segmenata, uz veliki broj sefova namenjenih stanovništvu i privredi.\n“Naš pristup odabiru proizvoda koji se nude klijentima je jednostavan i transparentan – istražujemo tržište oko nas i pronalazimo tražene niše koje su ili u deficitu, ili uopšte nisu zauzete. Sada lansiramo sefove, a možete očekivati sledeće interesantne ponude za stanovništvo tokom 2021. Verujem da će nova filijala učiniti brend API Banke još prepoznatljivijim i da će svakodnevno pružati uslugu sve većem broju klijenata“, izjavila je Marija Stepina.\n“Filijala Makedonska 44 nalazi se u srcu Beograda i organizovana je tako da se svakom klijentu individualno posvećuje maksimalna pažnja, kako bi se na najbolji način zadovoljile potrebe savremenih sugrađana koji traže komfor. Povodom otvaranja filijale izdvajamo pogodnosti u vidu besplatnog održavanja računa do kraja aprila za sve klijente, kao i atraktivnu ponudu za štednju za novooročene depozite. Sa zadovoljstvom vas pozivamo da nas posetite i detaljno se upoznate sa ponudom naše Banke“, rekla je direktorka filijale u Makedonskoj 44, Tatjana Grujičić.\nFilijala Makedonska 44 nudi mogućnost iznajmljivanja sefova različitih veličina, prema uslovima koje možete videti ovde.\nPonuda oslobađanja od mesečne naknade za održavanje računa važi za sve račune otvorene do 15. februara 2021. u novoj filijali, dok se povoljnosti za štednju odnose na sve klijente koji oroče nove depozite do 28. februara ove godine, navodi se u saopštenju banke.\nTagoviAPI banka Nova filijala Sefovi Štednja\n“TOČAK ŽIVOTA” Rajfajzen banke POKLON bicikli za lakše sakupljanje sekundarnih sirovina


Istočno Sarajevo: Sve spremno za kvalifikacione trke za Svjetsko amatersko prvenstvo - FILTER\nIstočno Sarajevo: Sve spremno za kvalifikacione trke za Svjetsko amatersko prvenstvo\nSve je spremno za kvalifikacione trke za Svjetsko amatersko prvenstvo u biciklizmu Serije “Gran Fondo” na kojima će 15. avgusta u Istočnom Sarajevu startovati više od 500 biciklista iz 35 zemalja, rekao je direktor trke Vladimir Kuvelja.\nKuvelja je precizirao da će biti održane dvije trke – “Medijum fondo” od oko 60 kilometara i “Grand fondo” od oko 100 kilometara na stazi kroz Istočno Sarajevo, Sarajevo, preko Trebevića i Brusa na Jahorinu i nazad do Istočnog Sarajeva.\nOn je dodao da će najbolji učesnici trke, jednog od 25 kvalifikacionih, izboriti učešće na Svjetskom amaterskom prvenstvu u biciklizmu Serije “Gran Fondo” koja će od 5. do 10. oktobra biti održana u Istočnom Sarajevu.\n“To je velika prilika da se promoviše bicikizam u regionu, ali i turistički potencijali Istočnog Sarajeva i Republike Srpske”, rekao je Kuvelja novinarima.\n“Sve je spremno, prevazišli smo sve probleme i popravili gdje je loš put zbog čega zahvaljujem lokalnim vlastima koje su nam izašli u susret da trka prođe bezbjedno. Naše ekipe rade na terenu”, rekao je Kuvelja i dodao da su strahovali zbog epidemije, ali da se prijavio veliki broj učesnika.\n“U subotu je dan pauze da se takmičari odmore, a u nedjelju nas očekuju dvije drumske trke. Start je ovdje u Istočnom Sarajevu”, pojasnio je Kuvelja.\n“U proteklom periodu smo pružili logističku, administrativnu i finansijsku podržali, ali i dalje stojimo na raspolaganju do završetka ovog događaja”, rekao je Đuran koji se nada da neće ostatiti na biciklističkim trkama već da će biti još ovakvih velikih sportskih manifestacija.\n“Odvezli smo stazu sa Jahorine do Istočnog Sarajeva i sve sjajno izgleda. Jedino što me brine jeste vrućina koja je najavljena u nedjelju”, rekao je Hugerland, koji je podsjetio da je profesionalnu biciklističku karijeru okončao 2016. godine.\nU Istočnom Sarajevu večeras će svečano biti otvorena kvalifikaciona trka za Svjetsko prvenstvo u biciklizmu. U revijalnom dijelu ovog velikog sportskog događaja Škola sporta “Sportakus” i Biciklistički klub “MTB Foris” organizovaće trke na biciklu, trotinetu i rolerima za djecu Istočnog Sarajeva.\nTags: Vladimir Kuvelja Gran Fondo Mario Đuran Ognjen Sladoje Svjetsko prvenstvo u biciklizmu Džoni Hugerland\nPrethodna Univerzitet u Istočnom Sarajevu: Drugi upisni rok na prvu godinu studija 18. avgusta\nSledeća Ispražnjen ugostiteljski objekat na Trebeviću zbog dojave o bombi


SEEbiz.eu / Imlek se povlači sa Beogradske berze\nImlek Beogradska berza Mid Europa Partners BSE:IMLK\nDatum objave: 19.05.2016. - 15:32:10\nBEOGRAD - Nakon skoro trinaest godina provedenih na domaćem berzanskom tržištu, akcije Imleka biće tokom leta povučene sa Beogradske berze pošto će većinski vlasnik ove kompanije postati jedini akcionar.\nImlek je sazvao redovnu skupštinu akcionara za 17. jun, na kojoj će, umesto redovnog postupka, u centru pažnje biti donošenje odluke o prinudnom otkupu akcija. Većinski vlasnik kompanije, Mid Europa, koji poseduje 95,7% akcija Imleka podneo je skupštini zahtev za prinudni otkup preostalih akcija po ceni od 5.829 dinara što je procenjena vrednost ove hartije.\nPrema aktuelnom domaćem zakonodavstvu, većinski vlasnik koji pređe prag od 90 odsto akcija u akcionarskom društvu ima pravo na prinudan otkup akcija od manjinskih akcionara.\nOsim što će prodati akcije Imleka po ceni od 5.829 dinara, svi akcionari koji budu imali taj status 7. juna, učestvovaće i u raspodeli dobiti ove kompanije. Uprava je predložila skupštini da se deo neraspoređene dobiti u iznosu od 1,82 milijarde dinara (366 dinara bruto po akciji) raspodeli akcionarima na ime dividende koja će biti isplaćena do kraja tekuće godine.


Leto Iluzija - Novosti - Turistički svet\nMuzej Iluzija otvorio je svoja vrata u redizajniranom ambijentu sa obiljem novih eksponata i za sve ljubitelje dobre zabave i avanture pripremio pravu letnju poslasticu pod nazivom „Leto Iluzija“ kako bi ostanak u gradu bio za pamćenje.\nU sklopu manifestacije Leta iluzija građani će se u julskom i avgustovskom periodu od srede do nedelje moći rashladiti različitim aktivnostima koji podstiču dečiji, ali timski duh.\nSvaka sreda i petak predviđeni su za dešavanja u Muzeju. Sredom je organizovan edukativno-zabavni program „Mozgaonica“ preporučen od strane strane Zavoda za unapređivanje obrazovanja i vaspitanja. Učenje, igra i zabava glavne su karakteristike ovog već tradicionalnog projekta. Petak je posvećen porodicama koje prilikom kupovinom porodične karte ostvaruju popust uz mogućnost dodatne zabave u muzejskim prostorijama.\nU saradnji sa JP „Beogradska Tvrđava“ četvrtkom i nedeljom na tlu istorijskog Kalemegdana organizovana su dva projekta. Svakog četvrtka u prostoru Velikog barutnog magacina biće održana „Potraga za izgubljenim sarkofagom“ gde će učesnici kroz mnoštvo izazova, pitalica, logičkih igrica i mozgalica otkriti vekovima čuvanu tajnu.\nNedelja je rezervisana za turnir u XXL didaktičkim igrama. Takmičari će biti u prilici da se oprobaju u jednom od najizazovnijih koncepata logičkih igrica gde će moći da se zabave ali i da testiraju svoje strpljenje, koncentraciju kao i takmičarski duh.\nČeka Vas vruće leto jer će biti teško odoleti iluzijama sa svih strana !\nDetaljne informacije o terminima, trajanju, kotizaciji i prijavama možete pronaći na stranici muzeja www.muzejiluzija.rs\nZbog novonastale epidemiološke situacije, preduzete su sve neophodne mere zaštite vezane za progame Muzeja Iluzija.


2000/04/04 09:47 Kraji�nik u Hagu\nTUE, 04 APR 2000 09:47:38 GMT\nKraji�nik u Hagu\nBanjaluka, 4. april 2000. (AIM)\nHap�enje Mom�ila Kraji�nika nije neo�ekivano, ali je do�lo kada se to najmanje o�ekivalo. Tako bi mogao da glasi najkra�i komentar vijesti da su specijalne jedinice SFOR-a, u no�i izme�u nedjelje i ponedjeljka, uhapsile Kraji�nika u ku�i njegovih roditelja na Palama.\nKraji�nik je u politi�koj javnosti va�io za drugog �ovjeka srpskog nacionalnog pokreta u Bosni i Hercegovini (BiH). U politi�kom �ivotu pojavio se uz Radovana Karad�i�a sa osnivanjem Srpske demokratske stranke (SDS). Prije toga je bio direktor jednog preduze�a (TAT) u sistemu sarajevskog "Energoinvesta". Sa Karad�i�em dijeli sudsku i zatvorsku biografiju zbog privrednih malverzacija krajem osamdesetih godina, vezanih za izgradnju Karad�i�eve vikendice, koje su ostale nedokazane u sudskom postupku. Nakon prvih parlamentarnih izbora u BiH 1990. godine i pobjede nacionalnih stranaka (SDS, SDA i HDZ), kao srpski kandidat u diobi politi�kih funkcija, postaje predsjednik Narodne skup�tine BiH. Na ovu funkciju podnije�e ostavku aprila 1992. godine i postati predsjednik prve Narodne skup�tine Republike Srpske.\nKraji�nik je imid� vje�tog politi�ara stekao zahvaljuju�i beskrajnom strpljenju u skup�tinskim nadmudrivanjima ostra��enih poslanika iz tri nacionalna tabora predratnog parlamenta BiH. U retorici nije zastupao 'tvrde' stavove, ali nikada nije bilo jasno da li ono �to govori zaista misli. Osmjeh na njegovom licu u trenucima usijane skup�tinske atmosvere davao mu je na po�etku politi�ke karijere crtu politi�ke bezazlenosti. Kada su politi�ki nesporazumi nacionalnih stranaka kulminirali i doveli do izlaska Srba iz parlamenta BiH, Kraji�nik je dobio oreol lukavog i perfidnog politi�ara sa kojim nije bilo mogu�e posti�i dogovor. Zbog jalovih, dugotrajnih i iscpljuju�ih pregovaranja sa politi�kim protivnicima prozvan je 'mister no'.\nU toku rata Kraji�nik predsjedava Narodnom skup�tinom RS na Palama i najuticajniji je �ovjek uz Radovana Karad�i�a u dr�avnom i politi�kom vrhu. Mnogi vjeruju da je imao najsna�niji uticaj na Karad�i�a i da je �esto puta njegov stav bio odlu�uju�i. Kada bi se pojavljivao zajedno sa Karad�i�em, obi�no je govorio poslije njega i uvijek malo druga�ije i tvr�e od liberalnijeg �efa. Kada je Karad�i� morao da se povu�e iz politi�kog �ivota pod pritiskom me�unarodne zajednice, Kraji�nik je postao predsjednik SDS. Na prvim poslijeratnim parlamentarnim izborima izabran je za srpskog �lana Predsjedni�tva BiH, gdje �e ostati do septembra 1998. godine i na drugim izborima ustupiti mjesto kandidatu 'Sloge' �ivku Radi�i�u.\nKraji�nik je najvi�i politi�ki funkcioner iz BiH koji se na�ao u Hagu. Tajna optu�nica, koja je podignuta 21. februara ove godine, tereti ga za ratni zlo�in genocida i povrede me�unarodnog humanitarnog prava po principu pojedina�ne odgovornosti politi�kih lidera. S obzirom na politi�ku funkciju u toku rata, njegovo hap�nje je bilo pitanje dana. Objelodanjeni principi odgovornosti Karad�i�a, a potom i narodnog poslanika Radoslava Br�anina, jasno su obilje�ili krug politi�ara koji snose odgovornost za etni�ko �i��enje i masovne zlo�ine nad civilnim stanovni�tvom u BiH.\nIako o�ekivano, hap�enje Kraji�nika izazvalo je prili�no veliko uznemirenje u politi�koj javnosti iz bar nekoliko razloga. Prvo, hap�enje je uslijedilo sedam dana prije lokalnih izbora i po ocjeni ve�ine analiti�ara ovda�njih politi�kih prilika moglo bi imati odlu�uju�i uticaj na homogenizaciju nacionalista i neo�ekivano veliki uspjeh SDS-a. Tu vrstu zabrinutosti iznio je i premijer Milorad Dodik, izjaviv�i da nije o�ekivao Kraji�nikovo hap�enje u ovom trenutku. U politi�kom taboru SDS-a hap�enje je odmah pretvoreno u politi�ki profit. U prvom reagovanju SDS poziva "srpski narod, simpatizere i �lanove SDS-a" da mirno prime ovaj 'poku�aj da se SDS zaustavi u pohodu na izbornu pobjedu' (Kalini�) i poka�u da je 'SDS protiv terora i nasilja'. Za hap�enje je optu�en premijer Dodik, kao najopasniji izborni konkurent i on bi mogao biti politi�ka �rtva ovog poteza. �lan Glavnog odbora SDS-a Mirko Banjac ka�e da je Dodik na poslednjem sastanku predsjednika op�tinskih odbora svoje stranke (SNSD) rekao:"Vodite kampanju kako mo�ete, do 4. aprila desi�e se ne�to �to vam ne miogu re�i, ali to je za nas klju�na stvar".\nProcjenjuje se da je odlazak Kraji�nika u partijski vrh SDS-a donio olak�anje koje �e otvoriti prostor za politi�ku transformaciju ove stranke. Kraji�nik je, nema sumnje, bio najuticajniji �ovjek SDS-a i njegov uticaj je zatvarao prostor mladom i ambicioznom Draganu �avi�u, iza koga stoji najve�i broj �lanova ove stranke, posebno u strana�koj bazi banjalu�kih i kraji�kih op�tina. Mnogi vjeruju da se ovakav rasplet u SDS-u pri�eljkivao, �to bi mogla da potvrdi i �injenica da su radikali optu�ili SDS da je bio u dosluhu sa organizatorima hap�enja i dao svoju pre�utnu saglasnost.\nOsim koristi koju �e imati SDS na izborima, premijer Dodik ima dodatne razloge za zabrinutost. Hap�enjem Kraji�nika doveden je u pitanje i kredibilitet njegove vlade. Naime, on je du�e vrijeme najavljivao regulisanje odnosa sa Ha�kim tribunalom, obe�avao za�titu dostojanstva osumnji�enih i skidanje pe�ata tajnosti sa optu�nica. Jalova obe�anja poslu�i�e prvom �ovjeku SDS-a Draganu Kalini�u da izjavi kako je licemjerje sve �to Vlada ka�e. Pri tome �e o�igledno aludirati i na izjavu ministra pravde Milana Trbojevi�a po povratku iz nedavne posjete Ha�kom sudu, kada je rekao da je dogovoreno da �e se prema osumnji�enim humano postupati prilikom hap�enja.\nSlu�aj Kraji�nik u�vrsti�e i negativnu sliku me�unarodne zajednice u o�ima ovda�nje javnosti zbog tajnih optu�nica i upotrebe nesrazmjerne sile prilikom hap�enja osumnji�enih. U poslednjem hap�enju u Prijedoru pogre�no identifikovanom su nane�ene tjelesne povrede po licu i glavi, zbog kojih se na�ao na bolni�kom lije�enju. Javnost je na malim ekranima mogla da vidi unaka�eno lice hap�enog i �uje njegovu ispovijest o nehumanom postupanju prilikom li�avanja slobode. Tako �e kao gola demonstracija sile i mo�i biti protuma�eno i provaljivanje vrata na ku�i Kraji�nikovih uz pomo� eksploziva i vezanje njegovih starih roditelja i djece.\nNa drugoj strani, hap�enje visokog politi�kog funkcionera bosanskih Srba otvara u politi�koj javnosti pitanje �ta je sa politi�kim liderima druga dva naroda, kakva je njihova odgovornost za rat i ko �e odgovarati za zlo�ine nad srpskim narodom? Evo nekih reagovanja: "Ko je slede�i?" (�. Radi�i�), "Udarac na temelje dr�avnosti RS" (M. �arovi�), "Ugro�ava srpsku borbu za ravnopravnost" (K. Simi�), "Destabilizuje politi�ke prilike u RS" (P. �oki�), "Ko �e odgovarati za zlo�ine nad srpskim narodom?" (M. Ivani�). Prebrojavanje zatvorenika pokazuje da je u Ha�kom zatvoru najvi�e Srba, �to politi�ari svih opcija sve �e��e iznose kao �injenicu na kojoj prave manje ili vi�e logi�ne konstrukcije kojima se javnosti sugeri�e stav.\nPredstavnici me�unarodne zajednice hap�enje vide druga�ije od politi�kih predstavnika Srba. Za ambasadora SAD u UN Ri�arda Holbruka, hap�enje Kraji�nika je 'najzna�ajniji doga�aj na Balkanu', za Visokog predstavnika Volfganga Petri�a ono �e 'pomo�i rad me�unarodne zajednice u BiH', a za ameri�kog ambasdadora u BiH Tomasa Milera hap�enje je 'poruka gra�anima BiH da imaju izbor'.\n�ini se da ovako razli�ita gledanja na problem hap�enja osumnji�enih za ratne zlo�ine postaje ozbiljan problem implementacije Dejtonskog sporazuma, koji nanosi politi�ku �tetu i me�unarodnoj zajednici i demokratskoj opciji na vlasti u RS. Ako premijer Dodik i vladaju�a koalicija 'Sloga' misle da je za njihov kredibilitet bolje da osumnji�ene hapsi SFOR, onda se nalaze u zabludi koju bi mogli platiti ve� na ovim izborima. Ako, pak, me�unarodna zajednica misli da hapse�i osumnji�ene pravi dobru uslugu Dodiku, kao svom politi�kom favoritu, rizikuje da uskoro sa politi�kim predstavnicima Srba, izabranih na demokratskim izborima, razgovara u Hagu umjesto u Banjaluci.


DODIK O GRANICI IZMEĐU SRBIJE I BIH: Biće onako kako Srbija kaže | Ekspres.net\nDODIK O GRANICI IZMEĐU SRBIJE I BIH: Biće onako kako Srbija kaže\nPredsednik Republike Srpske Milorad Dodik izjavio je da će, kada je reč o granici između Srbije i BiH, biti onako kako Srbija kaže. Na izjavu Dodika reagovao je predsedavajući Saveta ministara Bosne i Hercegovine Denis Zvizdić koji je istakao da su vremena kada se o interesima BiH odlučivalo u susedstvu nepovratno prošla i da se, kako kaže, sasvim sigurno nikada više neće vratiti.\n“Republika Srpska i Srbija su jedno, ali mislim da je ono što Srbija predlaže funkcionalno i na pravi način je regulisanje te granice. Šta Sarajevo ima sa tim? Koče samo zato što imaju neku formalnu stvar. Bilo bi bolje da jedni druge ne kočimo”, rekao je Milorad Dodik, prenose Nezavisne.\nDodik je ukazao da ako Republika Srpska ima interes da reguliše svoj problem na granici sa Srbijom, sa kojom je u dodiru celom dužinom, onda na nivou BiH “nema šta da smišljaju, već da tako nešto prihvate”.\nNa tu njegovu izjavu reagovao je predsedavajući Saveta ministara Bosne i Hercegovine Denis Zvizdić koji je Dodikovu izjavu ocenio kao “novi beskrupulozni nasrtaj na suverenitet BiH, ciljano urušavanje dobrosusedskih odnosa i namernu provokaciju”, koja nema uporište u stvarnim činjenicama, prenosi Fena.\nPrema njegovim rečima, zbog toga je neophodno da se jasno kaže da u vezi sa pitanjem granice između BiH i Srbije, nikada neće biti onako kako Srbija kaže i to ne “ne zbog Dodika, nego zbog onih koji mogu biti zavedeni da poveruju u ovakvu utopijsku i besmislenu izjavu”.\n“Ta vremena, kada se o interesima BiH odlučivalo u našem susedstvu, su nepovratno prošla i sasvim sigurno se nikada više neće vratiti. Srbija i bosanskohercegovački entitet RS nisu i nikada neće biti ‘jedno’, kako Dodik insinuira. BiH je međunarodno priznata, celovita i nedeljiva država Bošnjaka, bosanskohercegovačkih Srba, bosanskohercegovačkih Hrvata i ostalih, dok je RS samo jedan od dva bosanskohercegovačka entiteta, nastao u Dejtonu, sa jasno propisanim i ograničenim nadležnostima”, rekao je Zvizdić.\nIstakao je da je granica između BiH i Srbije utvrđena, međunarodno priznata i da su je potvrdili Badinterova komisija i Dejtonski sporazum, te da se može menjati samo uz pristanak obe države.\n“Bilo bi poželjno da to shvate i prihvate svi koji uzaludno maštaju o podelama, pripajanjima, razmenama teritorija i crtanju novih granica i da taj ‘labuđi pjev’ pokušaju da pretvore u konkretne integracione aktivnosti u cilju jačanja unutrašnje kohezije, unapređenja regionalne saradnje i nastavka puta ka evroatlantskim integracijama”, zaključio je Zvizdić.\nTags bihDodikpolitikaRepublika Srpskasrbija\nSRBIJA ĆE BITI NAJMOĆNIJA NA BALKANU “BAKIRE, GOTOVO JE SA TIM”: Dačić poručio Izetbegoviću da poštuju Republiku Srpsku i prava Hrvata VUČIĆ: Ne pada mi na pamet da se pravdam Izetbegoviću zbog nabavke naoružanja FATMIR LJIMAJ POSLE RAZGOVORA SA DIREKTOROM BRITANSKOG FORIN OFISA: I Mur zatražio ukidanje taksi na robu iz Srbije i BiH